GBE BUBU Afrikaans Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hungarian Igbo Indonesian Italian Japanese Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Ukrainian\n“Womawɔ ame aɖeke wòazu kluvi alo ablɔɖemanɔsitɔ o: woaxe mɔ ɖe kluvinyenye kple kluvisitsatsa ƒomevi ɖesiaɖe nu.”—Xexeame Katã Ƒe Amegbetɔwo Ƒe Gomenɔamesi se.\nƔEBUBUƔI si nàde sukli wò kɔfi me la, bu Prevot, si nye Haiti-ŋutsu si wodo ŋugbe na be woana dɔwɔɖui nyui aɖee le Karib-dukɔ bubu me la ŋu. Ðe dɔwɔɖuia teƒe la, wodzrae xɔ ga dɔlar enyi.\nPrevot va kpe fu kple edetɔ akpe geɖe siwo wowɔ kluviwoe, eye wozia wo dzi wotsoa fofoŋ dzinu ade alo adre hena ga sue aɖe alo womexea ga aɖeke kura na wo o. Wozia kluvi siawo dzi ɖe teƒe siwo xaxa heƒo ɖi. Ne woxɔ woƒe nunɔamesiwo le wo si vɔ la, wotsɔa yiwo dea wo si. Ele be woawɔ dɔ hafi akpɔ nu aɖu. Ne wote kpɔ be yewoasi la, woate ŋu aƒo wo.\nDe ŋugble tso Lin-Lin, si nye nyɔnuvi aɖe tso Anyiehe Ɣedzeƒe Asia ŋu kpɔ. Exɔ ƒe 13 esime dadaa ku. Dɔwɔƒe aɖe si dia dɔ na amewo ƒlee le fofoa gbɔ hena dɔlar 480, eye wodo ŋugbe be yewoadi dɔ nyui aɖe nɛ. Wogblɔ be fe si woxe ɖe eta la nye “fetu si wòava xɔ la ƒe akpa aɖe”—enye mɔ si ŋu kakaɖedzi le si dzi woato be wòatsi eƒlelawo sime tegbee. Le esi teƒe be woana dɔ nyui aɖe Lin-Lin la, wokplɔe yi gbolowɔƒe aɖe, eye ŋutsuwo xea ga dɔlar 4 hena ezazã gaƒoƒo ɖeka ɖesiaɖe na eƒlela. Míagblɔe ko be Lin-Lin zu gamenɔla, elabena mate ŋu adzo o vaseɖe esime wòxe eƒe fea. Fea ɖewoe nye esi wònyi le gbolowɔƒe tɔawo ŋu kple deme si woaxɔ kpakple eŋutigazazãwo. Ne Lin-Lin gbe be yemawɔ yeƒe dɔtɔ ƒe gbe dzi o la, woate ŋu aƒoe alo awɔ funyafunyae. Esi gavloe wu la, ne ete kpɔ be yeasi la, woate ŋu awui.\nAblɔɖe na Amesiamea?\nAme geɖe buna be kluvinyenye megali o. Le nyateƒe me la, le nyamedzrokpekpewo, tameɖoɖo kplikpaawo kple nubabla geɖe wɔwɔ megbe la, dziɖuɖu geɖe de se ɖe enu le dukɔ geɖe me. Woƒoa nu tsia tre ɖe kluvinyenye ŋu vevie le afisiafi. Dukɔwo ƒe sewo xe mɔ ɖe kluvinyenye nu, eye woƒo nu tso eɖeɖeɖa ŋu vevie le dukɔwo dome sewo me—eƒe kpɔɖeŋu ɖedzesi aɖee nye ƒe 1948 Xexeame Katã ƒe Amegbetɔwo ƒe Gomenɔamesi Se ƒe Sedede 4 lia si míeyɔ le etame.\nGake kluvinyenye gali eye wòle dzidzedze kpɔm—togbɔ be ame aɖewo bunɛ be enye nuwɔna si wowɔna le adzame hã. Tso Phnom Penh yi Paris, tso Mumbai yi Brasília la, wozia mía hati amegbetɔwo dzi—ŋutsuwo, nyɔnuwo, ɖeviwo—wonɔa agbe hewɔa dɔ abe kluviwo ene alo le kluvinɔnɔmewo me. Dukɔwo Dome Habɔbɔ si Tsi Tre Ðe Kluvinyenye Ŋu (Anti-Slavery International), si le London, si nye habɔbɔ xoxotɔ kekeake si léa ŋku ɖe amedzizizi be wòawɔ dɔ sesẽe ŋu, bui be amesiwo wolé de kluvinyenye me ƒe xexlẽme anɔ miliɔn alafa nanewo. Le nyateƒe me la, anɔ eme be kluviwo le xexeame egbea wu ɣeyiɣi ɖesiaɖe!\nNe míagblɔe la, kɔsɔkɔsɔwo, atamwo, kple asiƒoƒo ɖe kluviwo ŋu meganɔa egbe ƒe kluvisitsatsawo me o. Kluvinyenye siwo ƒomevi ko ŋu nya míesena egbea ƒe ɖewoe nye amedzizizi be wòawɔ dɔ sesẽe, kluvisrɔ̃ɖeɖe, ame tsɔtsɔ ɖo awɔba, ɖeviwo ƒe dɔ sesẽ wɔwɔ, kple zi geɖe gbolowɔwɔ. Kluviwo ate ŋu anye ahiãviwo, kposɔdolawo, fofoŋtsolawo, anyigbakuntrulɔ̃lawo, alo mɔdolawo. Nyateƒee, womedzraa wo dometɔ akpa gãtɔ le dutoƒosiƒleƒe o, gake wo tɔ menyo wu kluvi siwo woƒle do ŋgɔ na wo tɔ le mɔ aɖeke nu o. Le go aɖewo me la, woƒe agbe gavloe wu gɔ̃ hã.\nAmekawoe va zua kluviwo? Aleke wowɔna va zua kluviwo? Nuka wɔm wole be woatsɔ akpe ɖe wo ŋu? Ðe woava ɖe kluvinyenye ɖa keŋkeŋ kpuiea?\nKLUVISITSATSA KAE LI EGBEA?\nBiabia sia ŋu ɖoɖo sesẽ na Dukɔ Ƒoƒuawo gɔ̃ hã le agbagbadzedze ƒe geɖe megbe. Alesi woɖea kluvinyenye mee ɖekae nye esi dzi woda asi ɖo le ƒe 1926 ƒe Kluvinyenye Nubabla me be: “Kluvinyenye nye nɔnɔme si ne ame aɖe le eme la, ame bubu bunɛ be enye ye tɔ hekpɔa ŋusẽ aɖe alo ŋusẽ blibo ɖe edzi.” Gake woagate ŋu aɖe nyaa gɔme le mɔ bubuwo nu. Le nyadzɔdzɔŋlɔla Barbara Crossette ƒe nya nu la, “kluvinyenye nye dzesideŋkɔ si wotsɔ ɖɔa dɔwɔla siwo womexea fe dedie na o le awu kple kamedefefewuwo wɔƒe le duta kpakple dɔwɔla siwo wɔa dɔ le adzɔnuwɔƒewo gaƒoƒo geɖe hena fetu sue aɖe le Amerika-dugãwo me. Wozãnɛ tsɔ ƒoa nu tsi tre ɖe gbolodɔwɔƒewo kple dɔ sesẽ wɔwɔ le game ŋuti.”\nMike Dottridge si nye Dukɔwo Dome Habɔbɔ si Tsi Tre Ðe Kluvinyenye Ŋu ƒe amegã xɔe se be “esi kluvinyenye ƒomevi yeyewo le totom—alo esi wozãa nya la na nɔnɔme vovovowo me nɔnɔ—ta la, afɔku li be woate ŋu atɔ tsi gɔmesese si le eŋu alo womagabu eŋu kura gɔ̃ hã o.” Esusui be “kluvinyenye ƒe dzesi enye be ame aɖe nabu amegbetɔ bubu be enye ye tɔ alo akpɔ ŋusẽ ɖe eƒe agbe dzi.” Eƒe akpa aɖee nye be woazi amea dzi ahaxe mɔ ɖe eƒe zɔzɔme nu—le go sia me be “mɔ meli be amea nadzo, alo adi dɔwɔɖui bubu o.”\nA. M. Rosenthal ŋlɔ le The New York Times me be: “Kluviawo nɔa agbe abe kluviwo ene—wozia wo dzi wowɔa dɔ ŋutasesẽtɔe, wodɔa wo gbɔ sesẽe, dɔ wua wo, wowɔa funyafunya wo, woɖia gbɔ wo keŋkeŋ.” Egblɔ kpee be: “Dɔlar blaatɔ te ŋu ƒlea kluvi, eyata [wo ƒlelawo] metsi dzi ɖe ɣeyiɣi didi si woanɔ agbe hafi woatsɔ woƒe kukua aƒu gbe ɖe tɔsisi aɖe me la ŋu o.”\nƉoe Ɖe Amewo Ɖoe Ɖe Amewo Nuwɔna si Dzi Wotsyɔ Nui Nyuie\ng00 3/8 axa 3-4


Nyagblɔla 4 | Biblia Le Internet Dzi | Xexe Yeye Gɔmeɖeɖe\nAme siwo ku la tɔ nyo wu ame siwo tem wole ɖe anyi (1-3)\nSusu nyui ƒe amesinɔnɔ ku ɖe dɔ ŋu (4-6)\nXɔlɔ̃ ƒe vevienyenye (7-12)\nNe ame le eve la, enyo wu ame ɖeka (9)\nFia ƒe agbe ate ŋu anye tofloko (13-16)\n4 Megalé ŋku ɖe ameteteɖeanyi siwo katã yia edzi le ɣea te la ŋu. Mekpɔ ame siwo tem wole ɖe anyi la ƒe aɖatsiwo, ke akɔfala aɖeke meli na wo o.+ Ŋusẽ le ame siwo te wo ɖe anyi la si, ale be womekpɔ akɔfala aɖeke o. 2 Eye mekpɔe be ame siwo ku xoxo la tɔ nyo wu agbagbeawo tɔ.+ 3 Ke ame siwo medzɔ haɖe+ ne woayi nuxaxadonamenu siwo wɔm wole le ɣea te kpɔ ge o ya tɔ ganyo wu wo ame evea siaa tɔ.+ 4 Eye megakpɔ be, hoʋiʋli kple ame nɔewoe dɔa amewo wokua kutri geɖe* hewɔa aɖaŋudɔ gbogboawo;+ esia hã tofloko kple dagbadagba ɖe yame wònye. 5 Bometsila de asi asitɛ me, evɔ wòle ku ɖim.*+ 6 Gbɔɖeme asiʋlo ɖeka nyo wu dɔ sesẽ wɔwɔ kple dagbadagba ɖe yame asiʋlo eve.+ 7 Megatrɔ susu ɖe nu bubu aɖe si hã nye tofloko le ɣea te la ŋu: 8 Ame aɖe ya ɖeka koe li, eye ame aɖeke mele esi o; vi alo nɔvi hã mele esi o, gake eƒe dɔ sesẽ wɔwɔwo mewua enu gbeɖe o. Kesinɔnuwo meɖia ƒo na eƒe ŋku o.+ Gake ɖe wòbiaa eɖokui be, “Ame ka ta gɔ̃e mehele dɔ sesẽ wɔm hele nu nyuiwo tem ɖokuinye* ɖo”?+ Esia hã tofloko kple fuɖenameɖokuidɔ ko wònye.+ 9 Ne ame le eve la, enyo wu ame ɖeka,+ elabena woakpɔ fetu nyui* ɖe woƒe dɔ sesẽ wɔwɔ ta. 10 Elabena ne wo dometɔ ɖeka dze anyi la, evelia afɔe ɖe tsitre. Ke aleke wòanɔ na ame si dze anyi eye ame aɖeke meli afɔe ɖe tsitre o la? 11 Gawu la, ne ame eve mlɔ wo nɔewo xa la, woléa dzo ɖe wo nɔewo ŋu, ke aleke ame ɖeka ate ŋu alé dzo ɖe eɖokui ŋu? 12 Eye ne ame aɖe ate ŋu aɖu ame ɖeka dzi hã la, ame eve ya ate ŋu anɔ te ɖe enu. Eye ka etɔ̃ si wogbi mate ŋu atso bɔbɔe o. 13 Ðekakpuivi dahe nyanu nyo wu fia tsitsi tsibome,+ si megasea aɖaŋuɖoɖo o.+ 14 Edo* tso gaxɔ me heva zu fia,+ evɔ ahedada mee wodzii ɖo le ame ma ƒe fiaɖuƒe la me hafi.+ 15 Mede ŋugble le agbagbeawo katã, siwo zɔna le ɣea te, kple ale si nuwo va yii na ɖekakpuivi si va xɔ ɖe ame kemɛa teƒe la ŋu. 16 Togbɔ be edzidelawo de ha kpaŋ hã la, ame siwo ava va emegbe makpɔ dzidzɔ ɖe eŋu o.+ Esia hã tofloko kple dagbadagba ɖe yame wònye.\n^ Alo, “wowɔa dɔ sesẽ.”\n^ Egɔmeɖeɖe tẽe, “hele eya ŋutɔ ƒe ŋutilã ɖum.”\n^ Alo, “luʋɔnye.”\n^ Alo, “woakpɔ viɖe geɖe wu.”\n^ Anye ɖekakpuivi nyanu lae wowɔnɛ.


Aleke Amewo Ðɔa Gamea Le Biblia Ŋlɔɣiwo?\nGbetakpɔxɔ—Tata Si Míesrɔ̃na | September 2018\nGBE BUBU Afrikaans Albanian Altai Alur Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo Efik Esan Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nÐe Nènya Gamea?\nNE ÈDI be yeanya ga si ƒo la, nu kae nèwɔna? Ðewohĩ, èkpɔa gaƒoɖokui si le wò alɔnu alo esi le gli ŋu. Eye ne xɔ̃wò aɖe bia wò be ga nenie ƒo hã la, aleke nàyɔ gamea nɛ? Amewo yɔa ga si ƒo la le mɔ vovovowo nu. Aleke wowɔnɛ?\nTsɔe be eƒo ŋdɔ ga ɖeka to eŋu miniti 30. Ðewohĩ, àɖo eŋu be eƒo ga ɖeka miniti 30. Ðewohĩ, ame aɖewo agblɔ be eƒo ga 13 miniti 30 le afi si wotso kple ale si woyɔa game le wo gbɔ ta. Esi wobunɛ be gaƒoƒo 24 ye le ŋkeke ɖeka me tae woyɔa gamea alea ɖo. Le teƒe aɖewo gɔ̃ hã la, woate ŋu ayɔ game ma ke be “afã na eve,” si fia be esusɔ miniti 30 hafi ga eve naƒo.\nEsi wònye be èxlẽa Biblia ta la, ɖewohĩ ànya bu eŋu kpɔ be aleke ame siwo nɔ anyi le Biblia ŋlɔɣiwo la yɔa gamea hã. Womeyɔa gamea le mɔ ɖeka nu o. Le Biblia ƒe akpa si woŋlɔ ɖe Hebrigbe me me la, woyɔ “ŋdi,” “ŋdɔ,” “ɣeɖota,” “ŋdɔkutsu dzatsɛ,” kple “fiẽ” tsɔ ɖɔ gamea. (1 Mose 8:11; 19:27; 43:16; 5 Mose 28:29; 1 Fia. 18:26) Gake ɣeaɖewoɣi la, ga si tututu ƒo lae woyɔna tsɔ ɖɔa gamea.\nLe Biblia ŋlɔɣiwo la, dzɔlawo nɔ anyi. Zã me koŋue woƒe dɔa hiãna vevie. Ƒe alafa geɖe do ŋgɔ na Yesu dzidzi la, Israel-viwo ma zã la ɖe ɣeyiɣi etɔ̃ siwo woyɔna be ŋudzɔɣiwo la me. (Ps. 63:6) Woyɔ ŋudzɔɣi siawo dometɔ ɖeka le Ʋɔnudrɔ̃lawo 7:19 be “zãdomeŋudzɔɣi.” Kaka Yesu ƒe ŋkekeawo naɖo la, Yudatɔwo va ma zã la ɖe ŋudzɔɣi ene me wòsɔ ɖe Helatɔwo kple Romatɔwo tɔ nu.\nNyanyuigbalẽawo ƒo nu tso ŋudzɔɣi siawo ŋu zi geɖe. Le kpɔɖeŋu me, “zã ƒe ŋudzɔɣi enelia me” ye Yesu zɔ ƒu dzi ɖo ta tɔdziʋu si me eƒe nusrɔ̃lawo nɔ la gbɔ. (Mat. 14:25) Le kpɔɖeŋu aɖe si Yesu wɔ me la, egblɔ be: “Ne ɖe aƒea tɔ anya zã ƒe gaƒoƒo [alo ŋudzɔɣi] si dzi fiafitɔ ava la, anye ne anɔ ŋudzɔ, eye maɖe mɔ woadze kpɔ age ɖe eƒe me o.”—Mat. 24:43, etenuŋɔŋlɔ.\nYesu ƒo nu tso ŋudzɔɣi eneawo katã ŋu esi wògblɔ na eƒe nusrɔ̃lawo be: “Minɔ ŋudzɔ, elabena mienya ɣekaɣi aƒetɔ la le vava ge o, eɖanye fiẽ alo zãtiƒe alo do ŋgɔ na fɔŋli alo ŋdi kanya o.” (Marko 13:35; etenuŋɔŋlɔ) Ŋudzɔɣi gbãtɔ, si nye “fiẽ,” la dze egɔme tso ɣeɖoto va se ɖe fiẽ ga asieke lɔƒo. Ŋudzɔɣi evelia, si nye “zãtiƒe” la, dze egɔme tso fiẽ ga asieke lɔƒo va se ɖe zãtiƒe. Ŋudzɔɣi etɔ̃lia, si woyɔna be “do ŋgɔ na fɔŋli,” alo ‘ɣeyiɣi si me koklo kua atɔ,’ la dze egɔme tso zãtiƒe va se ɖe fɔŋli ga etɔ̃ lɔƒo. Anɔ eme be ŋudzɔɣi sia mee koklo ku atɔ le zã si me wolé Yesu. (Marko 14:72) Ŋudzɔɣi enelia, si nye “ŋdi kanya” la, dze egɔme tso fɔŋli ga etɔ̃ lɔƒo va se ɖe esime agu dze.\nEya ta, togbɔ be gaƒoɖokui siwo míezãna egbea tsɔ nyaa gamea menɔ anyi le Biblia ŋlɔɣiwo o hã la, wotoa mɔ aɖe dzi nyaa gamea le ŋkeke me alo le zã me.\n“Ne Mienya Nu Siawo La, Ekema Dzidzɔtɔwoe Mianye Ne Miewɔa Wo Dzi”\nKristotɔ Tsitsiwo—Yehowa Dea Asixɔxɔ Miaƒe Nuteƒewɔwɔ Ŋu\nYi Edzi Nànɔ Lɔlɔ̃ Ðem Fia, Elabe Lɔlɔ̃ Tua Ame Ðo\nDzidzɔtɔwoe Nye Ame Siwo Subɔa “Mawu Dzidzɔtɔ La”\nEyae Nye Ŋusẽkatãtɔ La, Ke Hã Ebua Ame Ŋu\nSrɔ̃ Yehowa Ƒe Ameŋububu Kple Eƒe Dɔmenyonyo\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2018\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2018\nGBETAKPƆXƆ—TATA SI MÍESRƆ̃NA September 2018


Daniel 12 | Biblia Le Internet Dzi | Xexe Yeye Gɔmeɖeɖe\n“Nuwuɣi la” kple emegbe (1-13)\nMikael ado (1)\nAme siwo si gɔmesese deto le la aklẽ (3)\nSidzedze vavãtɔ adzi ɖe edzi (4)\nDaniel afɔ axɔ etɔ gome (13)\n12 “Ɣemaɣi la, Mikael,*+ amegã+ si le mia deviwo nu la ado.* Xaxaɣi si tɔgbi meva kpɔ tso esime dukɔwo li va se ɖe ɣemaɣi o la ava. Woaxɔ na wò dukɔ ɣemaɣi,+ woaxɔ na ame sia ame si ƒe ŋkɔ woŋlɔ ɖe agbalẽ la me.+ 2 Ame siwo le alɔ̃ dɔm le anyigba tume la dometɔ geɖewo anyɔ, ɖewo na agbe mavɔ, eye bubuwo na vlododo kple ŋunyɔ mavɔ. 3 “Ame siwo si gɔmesese deto le la aklẽ abe dziŋgɔli ƒe keklẽ ene, eye ame siwo kplɔa ame geɖewo vaa dzɔdzɔenyenyemɔ dzi la aklẽ abe ɣletiviwo ene, ɖaa tegbee. 4 “Ke wò, Daniel, ɣla nya siawo, eye nàtre agbalẽ la nu va se ɖe nuwuɣi la.+ Ame geɖewo atsa,* eye sidzedze vavãtɔ adzi ɖe edzi.”+ 5 Eye nye, Daniel mekpɔ ame eve bubu le tsitre ɖi, ɖeka le tɔsisi la ƒe go si me, eye evelia le tɔsisi la ƒe go kemɛ.+ 6 Eye wo dometɔ ɖeka bia ŋutsu si do aklalawu,+ si le tɔsisi la tame be: “Ɣeyiɣi didi kae wòaxɔ hafi nu wɔnuku siawo me vava nawu nu?” 7 Eye mesee ŋutsu si do aklalawu, si le tɔsisi la tame do eƒe ɖusi kple miasi ɖe dziƒo hetà Ame si le agbe tegbee la be:+ “Anye ɣeyiɣi kple ɣeyiɣiwo kpakple ɣeyiɣi afã.* Ne wokaka dukɔ kɔkɔe la ƒe ŋusẽ vɔ ko la,+ nu siawo katã awu enu.” 8 Mesee, ke nyemese egɔme o;+ eya ta megblɔ be: “Oo, nye aƒetɔ, alekee nu siawo ava wu enui?” 9 Eye wògblɔ be: “Daniel, heyi, elabena nya siawo anɔ ɣaɣla, eye wotre wo nu va se ɖe nuwuɣi la.+ 10 Ame geɖewo akɔ wo ɖokuiwo ŋu, woafu ɣie, eye woadza wo ŋu.+ Ame vɔ̃ɖiwo awɔ nu vɔ̃ɖi, eye ame vɔ̃ɖi aɖeke mase egɔme o; ke ame siwo si gɔmesese deto le la ase egɔme.+ 11 “Eye tso esime wotsi gbe sia gbe vɔsa la nu,+ eye woɖo ŋunyɔnu si ahe aƒedozuzu vɛ anyi la,+ le ŋkeke akpe ɖeka alafa eve blaasieke. 12 “Dzidzɔtɔe nye ame si lala* va se ɖe ŋkeke akpe ɖeka alafa etɔ̃ blaetɔ̃ vɔ atɔ̃ la ƒe nuwuwu! 13 “Ke wò la, heyi va se ɖe nuwuwu. Àgbɔ ɖe eme, ke àfɔ le ŋkekeawo ƒe nuwuwu axɔ wò gome.”*+\n^ Alo, “atso.”\n^ Alo, “adzro eme [efia, agbalẽ la me] tsitotsito.”\n^ Efia, ɣeyiɣi etɔ̃ kple afã.\n^ Alo, “ame si le mɔ kpɔm vevie.”\n^ Alo, “ŋkekeawo ƒe nuwuwu le teƒe si wona wò.”


Yeremia 46 - Holy Bible [Ewe Bible 1913] - (Yer 46)\nYehowa ƒe gbe, si va na nyagblɔɖila Yeremya ɖe dukɔwo ŋu enye si:\nHena Egipte, ɖe Egipte-fia Farao Nexo ƒe aʋakɔ, si le Frat-tɔsisi nu le Karkemis gbɔ, eye Babel-fia Nebukadnezar sii le Yuda-fia Yoyakim, Yosiya vi ƒe ƒe enelia me la ŋu:\nMitsɔ akpoxɔnu gã kple via bia akpae, eye mido ɖe aʋa nu!\nMitsi sɔtsuwo ɖe tasiaɖam ŋu, eye miɖe sɔwo dzi, miɖo gakukuwo miado, minyre akplɔwo, eye mido gawuwo!\nNukaŋuti mele wo kpɔm dzidzi ƒo wo, eye wogbugbɔ ɖe megbe, wogbã woƒe kalẽtɔwo gudugudu, eye wòsi womegale megbe kpɔm o? Yehowa be: Ŋɔdzi li godoo.\nAme ɖeablɛ masi o, eye kalẽtɔ maɖe eɖokui o! Wotsra ɖe anyiehe le Frat-tɔsisi la to hetsi afima.\nAmeka nye esi gbɔna abe Nil ene, eye eƒe tsiwo le tsotsom abe tɔsisiwo ene?\nEgipte ye gbɔna abe Nil ene, eye eƒe tsiwo le tsotsom abe tɔsisiwo ene, eye wògblɔ be: Mayi aɖaɖe anyigba la, eye matsrɔ̃ duwo kple wo me nɔlawo.\nMi sɔwo, miɖe ta eme, mi tasiaɖamwo, minyẽ zi ɖe eme! Kalẽtɔwo neho, Kusi-viwo kple Put-viwo, amesiwo si me akpoxɔnu le, kpakple Libiatɔwo, amesiwo nye aŋutrɔdala, siwo hea da me!\nGbemagbe enye hlɔ̃biagbe na Aƒetɔ, Yehowa Zebaot, ne wòabia hlɔ̃ eƒe futɔwo. Yi aɖu nu aɖi ƒo, eye wòamu woƒe ʋu; elabena Aƒetɔ, Yehowa Zebaot, le vɔsaŋkekenyuie ɖum le anyiehe-nyigba dzi, le Frat-tɔsisi la nu.\nEgipte-ɖetugbi, yi naɖatsɔ atike tso Gilead; yakatsyɔe nèle atike geɖe wɔm, mahaya akpɔ o.\nDukɔwo se wò ŋukpe ŋkɔ, eye wò ɣlikpɛdodo yɔ anyigba dzi fũ; elabena kalẽtɔ dze anyi ɖe kalẽtɔ dzi, eye wo kple eve la siaa wotsi.\nYehowa ƒe nya, si wògblɔ na nyagblɔɖila Yeremya be, Babel-fia Nebukadnezar gbɔna Egipte-nyigba si ge la, enye si:\nMido kpo le Egipte, miɖe gbe ƒã le Migdol, eye miɖe gbe ƒã le Nof kple Taxpanxes! Migblɔ bena: Tso nadzra ɖokuiwò ɖo, elabena yi le nu ɖum le ŋuwò godoo.\nNukaŋuti wò ŋusẽtɔwo ɖo baba ɖe anyi? Womenɔ te o, elabena Yehowa ye tutu wo ƒu anyi.\nEna ame geɖewo kli nu, eye wodze anyi ɖe wo nɔewo dzi hegblɔ bena: Mina míagbugbɔ ayi míaƒe dukɔ gbɔ kple anyigba, si dzi wodzi mí ɖo la dzi, tso yi wuame la nu!\nMiyɔ Egipte-fia Farao be „hohohodola, si ɖea ŋu ɖi le ɣeyiɣi nyuitɔ ŋu.“\nAle fia, si ŋkɔ nye Yehowa Zebaot la, gblɔ esi: Metà ɖokuinye ƒe agbe: Ava abe alesi Tabor le towo dome, eye Karmel le atsiaƒu nu ene.\nEgipte-nyɔnuvi, do mɔzɔgba na ɖokuiwò; elabena Nof azu aƒedo, eye woagblẽe, ame navɔ le eme.\nNyinɔvi enye Egipte. Adzɔ̃e tso anyiehe gbɔna.\nAmedzro, siwo nye asrafowo le wo dome, hã le abe nyivi dami ene; wo katã trɔ megbe hesi, eye womenɔ te o; elabena woƒe dzɔgbevɔ̃egbe, woƒe toheɣi va wo dzi.\nWoƒe zinyenyẽ le abe da, si le sisim la tɔ ene; elabena wogbɔna kple aʋakɔ, eye wole fiavi ɖe asi ƒo ɖe edzi abe atilãla ene.\nYehowa be: Woaƒo eƒe ave, si ɖo kpekpekpe, elabena wosɔ gbɔ wu ʋetsuviwo, eye womelé xexlẽ me o.\nŊukpe lé Egipte-nyɔnuvi, elabena wotsɔe de asi na anyiehe dukɔ.\nYehowa Zebaot, Israel ƒe Mawu la be: Mahe to na Amon le No, na Farao, na Egipte kple eƒe mawuwo kple eƒe fiawo kpakple amesiwo le dzi ɖom ɖe Farao ŋu la.\nMatsɔ ade asi na eƒe kudilawo kple Babel-fia Nebukadnezar kpakple eƒe dɔlawo; ke emegbe la ame aganɔ edzi abe tsã ene. Yehowa ye gblɔe.\nKe wò, nye dɔla Yakob, megavɔ̃ o, eye Israel, dzi megaɖe le ƒowò o; elabena maɖe wò atso didiƒe kple viwòwo atso woƒe aboyonyigba dzi; Yakob atrɔ agbɔ, ava no anyi aɖe dzi ɖi bɔkɔɔ, eye amea ɖeke mado voɖi nɛ o.\nYehowa be: Wò, nye dɔla Yakob, megavɔ̃ o; elabena meli kpli wò, eye matsrɔ̃ dukɔ, siwo katã dome menyã wò ɖo ɖo la gbidigbidi; ke wò la, nyematsrɔ̃ wò keŋ o; nyemagbe tohehe na wò o, ke boŋ mahe to na wò ɖe ɖoɖo la nu.


GBE BUBU Adza Albanian Arabic Arabic (Iraq) Arabic (Jordan) Arabic (Lebanon) Arabic (Syria) Armenian Armenian (West) Aukan Australia Tokunɔgbe Azerbaijani Azerbaijani (Cyrillic) Baoule Bashkir Basque Bassa (Cameroon) Bengali Bicol Bosnian Boulou Bulgarian Cambodian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Cibemba Cinamwanga Croatia Tokunɔgbe Croatian Czech Danish Dutch Estonia Tokunɔgbe Estonian Eŋlisi Eʋegbe Fante Faroese Fijian Finland Tokunɔgbe Finnish France Tokunɔgbe Franse Ga Galician Garifuna Georgian German Greece Tokunɔgbe Greek Greenlandic Guarani Gujarati Haitian Creole Hausa Hebrew Hindi Hmong (Ɣi) Hungarian Iban Icelandic Igbo Iloko Indonesia Tokunɔgbe Indonesian Irish Isoko Israel Tokunɔgbe Italian Italy Tokunɔgbe Japan Tokunɔgbe Japanese Kabuverdianu Karen (S'gaw) Kazakh Kikaonde Kikuyu Kiluba Kinyarwanda Kirghiz Kisi Kongo Korean Krio Latvia Tokunɔgbe Latvian Lingala Lithuania Tokunɔgbe Lithuanian Lovari Low German Macedonian Malagasy Malay Malayalam Maltese Mambwe-Lungu Maninkakan (Eastern) Mende Mingrelian Mongolia Tokunɔgbe Mongolian Myanmar Nepali New Zealand Tokunɔgbe Ngangela Nigerian Pidgin Niuean Nivaclé Norwegian Pangasinan Papiamento (Aruba) Papiamento (Curaçao) Pennsylvania German Persian Pidgin (West Africa) Pidzin (Kamerun) Polish Portugal Tokunɔgbe Portuguese Portuguese (Portugal) Punjabi Quechua (Ayacucho) Quechua (Cuzco) Quechua (Huaylla Wanca) Rarotongan Romanian Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Russian Sango Saramaccan Sarnami Sepedi Serbian Serbian (Roman) Setswana Sinhala Slovak Slovenian Somali Spanish Sranantongo Swahili Swedish Tagalog Tahitian Tamil Tetun Dili Thai Thailand Tokunɔgbe Tiv Tojolabal Tongan Turkish Twi Ukrainian Urdu Uzbek Uzbek (Roman) Valencian Venda Venezuela Tokunɔgbe Vezo Vietnamese Voru Waray-Waray Welsh Yoruba\nYehowa Ðasefowo ƒe habɔbɔa dea bubu gome si le amewo si be woana wo ŋu nyatakakawo nanɔ ɣaɣla ahanɔ dedie la ŋu. Habɔbɔa kpɔe be ele vevie be yewoaɖe nu sia nu me na Yehowa Ðasefo ɖekaɖekawo tsitotsito tso wo ŋu nyatakaka veviwo xɔxɔ be woatsɔ akpɔ woƒe hiahiãwo gbɔ ŋu, eye wɔwɔa esia le ameŋunyatakaka bubu ɖe sia ɖe si woxɔna be woatsɔ awɔ woƒe subɔsubɔ kple dɔmenyo dɔwo ade goe hã gome; wonya hã be ele vevie be yewoagaʋu go amewo ŋuti nya ɣaɣlawo o, ke boŋ yewoakpɔ egbɔ be wokpɔ nyatakakawo ta nyuie wole dedie. (Lododowo 15:22; 25:9) Míedea asixɔxɔ gã aɖe amewo ŋuti nyatakakawo ta kpɔkpɔ ŋu.—Lododowo 20:19.\nDukɔ geɖewo de sewo be woatsɔ akpɔ gome si le amewo si be wo ŋu nyatakakawo nanɔ ɣaɣla la ta. Yehowa Ðasefowo ƒe habɔbɔa, si dome woƒe alɔdzedɔwɔƒewo le, ya kpɔa gome si le amewo si be woade bubu wo ŋuti nyatakakawo ŋu ahana woanɔ dedie la ta xoxoxo hafi dukɔ mawo va de se siawo gɔ̃ hã. Yehowa Ðasefowo ƒe habɔbɔa ayi edzi anɔ amewo ŋuti nyatakaka siwo wòxɔ la ta kpɔm abe ale si wòwɔnɛ xoxoxo ene.\nAmeŋunyatakakawo Ta Kpɔkpɔ Ƒe Ðoɖo Siwo Le Mía Si. Ðoɖo siwo le Yehowa Ðasefowo ƒe habɔbɔa si le amewo ŋuti nyatakakawo ŋu dɔ wɔwɔ mee nye esi:\nMíewɔa amewo ŋuti nyatakakawo ŋu dɔ le mɔ si sɔ hele se nu la nu.\nMíexɔa amewo ŋuti nyatakakawo hewɔa wo ŋu dɔ le mɔ siwo hiã be woatsɔ awɔ Yehowa Ðasefowo ƒe subɔsubɔ kple dɔmenyo dɔwo la ɖeɖe ko nu.\nMíekpɔa egbɔ be amewo ŋuti nyatakakawo de pɛpɛpɛ eye míetrɔa asi le wo ŋu ne ameawo na nyatakaka yeyewo mí. Ne habɔbɔa nya nya nu tso vodada aɖe ŋu ko la, eɖɔnɛ ɖo enumake.\nMíedzraa amewo ŋuti nyatakaka siwo míexɔ la ɖo va se ɖe ɣeyiɣi didi si míehiã na wo be míatsɔ awɔ nu si(wo) tae míexɔ wo ɖo la ko.\nMíedzea agbagba dea bubu gome si le amewo si be woƒe nyatakakawo nanɔ dedie la ŋu.\nMíeɖea afɔ siwo hiã le mɔ̃ɖaŋununya kple hakplɔɖoɖowo gome tsɔ kpɔa egbɔ be míagaʋu go amewo ŋuti nyatakakawo le mɔ si mele se nu o la nu o. Míetrɔa asi le kɔmpiuta siwo katã dzi amewo ŋuti nyatakakawo le la ŋu be ame siwo awɔ dɔ tso wo ŋu koe kpɔ mɔ aʋu wo. Míedoa ɔfisiwo ƒe ʋɔtruwo ne míekpã le dɔ me eye ame siwo wɔa dɔ le afi ma koe ate ŋu aʋu wo.\nMíaƒe alɔdzedɔwɔƒewo menɔa amewo ŋuti nyatakakawo ɖom ɖe wo nɔewo o negbe ɖe habɔbɔa hiã wo be wòatsɔ awɔ eƒe mawusubɔsubɔ kple dɔmenyo dɔwo. Yehowa Ðasefowo katã lɔ̃ ɖe esia dzi esi woawo ŋutɔ lɔ̃ faa tso nya me be yewoazu Yehowa Ðasefowo.\nAmeŋunyatakakawo ta kpɔkpɔ ƒe ɖoɖo siawo ke dzie míezɔna ɖo le ameŋunyatakakawo zazã si ŋu woƒo nu tsoe le agbalẽ si nye Ðoɖo Hena Yehowa Ƒe Lɔlɔ̃nu Wɔwɔ, si Yehowa Ðasefo ɖe sia ɖe xɔna esime wòzu gbeƒãɖela la gome. Àte ŋu akpɔ esia ŋu nya bubuwo le Ðoɖo Hena Yehowa Ƒe Lɔlɔ̃nu Wɔwɔ gbalẽa me.\nYehowa Ðasefowo kpɔa gome si le ame si be woana eŋu nyatakaka veviwo nanɔ dedie, be woagatrɔ asi le eŋu alo agblẽ edome le eƒe manyamanya me o la ta le ɖekawɔwɔ me kple nya siwo le Ameŋunyatakakawo Zazã Ƒe Ðoɖo Siwo Le Yehowa Ðasefowo Si ƒe tanya sue si nye Wò Gomenɔamesiwo te.\nAmeŋunyatakakawo Ta Kpɔkpɔ Ƒe Ðoɖo Siwo Le Yehowa Ðasefowo Si, si dze le etame la dzie Yehowa Ðasefowo nɔa te ɖo zãa amewo ŋu nyatakakawo le xexea me godoo.\nƉoe Ɖe Amewo Ɖoe Ɖe Amewo Ameŋunyatakakawo Ta Kpɔkpɔ Ƒe Ðoɖo Siwo Le Yehowa Ðasefowo Si


Psalmowo 97 - Holy Bible [Ewe Bible 1913] - (Psa 97)\nYehowa nye fia, anyigba netso aseye, ƒukpo geɖeawo nekpɔ dzidzɔ!\nAlilikpo kple tsizi ƒo xlãe, dzɔdzɔenyenye kple ʋɔnudɔdrɔ̃ nye eƒe fiazikpui ƒe anyinɔ.\nDzo le yiyim le eŋgɔ, eye wòfiã eƒe futɔwo godoo va kpe.\nEƒe dzikedzowo klẽ ɖe xexea me; anyigba kpɔe, eye wòlulu.\nTowo lólo abe anyigba ene le Yehowa ŋku me, le anyigba blibo la ƒe Aƒetɔ ŋku me.\nDziƒowo de gbe ƒã eƒe dzɔdzɔenyenye, eye dukɔwo katã kpɔ eƒe ŋutikɔkɔe.\nŊu nekpe aklama kpakpɛ subɔlawo katã, amesiwo tsɔa legbawo ƒoa adegbee, mawuwo katã mede ta agu nɛ!\nZion see, eye dzi dzɔe, Yuda-nyɔnuvi tso aseye le wò ʋɔnudɔdrɔ̃ ta, Yehowa.\nElabena wò Yehowa, ènye tatɔ le anyigba blibo la dzi, edo kpo ŋutɔ ɖe mawuwo katã dzi.\nKekeli dona na ame dzɔdzɔewo kple dzidzɔ na amesiwo ƒe dzi toa mɔ ɖeka la.\nMi ame dzɔdzɔewo, mikpɔ dzidzɔ de Yehowa ŋu, eye mikafu eƒe ŋkɔ kɔkɔe la!


Agbemeŋutinya: Nu Ðedzesi Siwo Dzɔ Le Nye Subɔsubɔdɔa Wɔɣi | Nusɔsrɔ̃\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mixe Mongolian Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Zulu\nNu Ðedzesi Siwo Dzɔ Le Nye Subɔsubɔdɔa Wɔɣi\nAbe ale si Mildred Olson gblɔe ene\nGbe ɖeka le ƒe 1947 me la, amewo va dze dutanyanyuigblɔlawo ƒe aƒe si nɔ Santa Ana, le El Salvador la dzi. Esime Gbetakpɔxɔ Nusɔsrɔ̃a nɔ edzi yim la, ŋutsuvi aɖewo va nɔ kpe gãgãwo dam ɖe xɔa me to ʋɔtru si nɔ ʋuʋu ɖi la me. Katoliko nunɔlawoe nɔ megbe na amedzidzedze ma. Eyome kpuie ko la, woawo ŋutɔwo nɔ ŋgɔ na ameha siwo do dziku vevie la wova do. Wo dometɔ aɖewo lé akakatiwo ɖe asi eye bubuwo hã lé aklama kpakpɛwo ɖe asi. Wonɔ kpewo dam ɖe dutanyanyuigblɔlawo ƒe aƒea me henɔ ɣlidodo dzi be: “Dada Maria nenɔ agbe tegbee!” kple “Yehowa neku!” gaƒoƒo eve sɔŋ. Wodi be yewoado vɔvɔ̃ na dutanyanyuigblɔlaawo ne woadzo. Menya esia, elabena menɔ dutanyanyuigblɔla mawo dome ƒe 67 ye nye esi va yi. *—Kpɔ etenuŋɔŋlɔa.\nƑE EVE do ŋgɔ na amehawo ƒe amedzidzedze ma la, mía kple Evelyn Trabert míewu hehexɔxɔ nu le Gbetakpɔxɔ Habɔbɔa Ƒe Gilead Biblia Sukua ƒe klass enelia me. Ɣemaɣi la, wowɔa Gilead Sukua le afi si te ɖe Ithaca ŋu, le New York. Woɖo mí ɖe El Salvador be míanye dutanyanyuigblɔlawo, eye mesubɔ le afi ma ƒe 29 kloe. Hafi maƒo nu tso nye dutanyanyuigbɔgblɔdɔa ŋu la, na magblɔ nu si tae metsɔ ɖokuinye na be mawɔ dɔ sia.\nMÍAƑE ƑOMEA XƆ NYATEƑEA\nWodzim le ƒe 1923 me le Spokane, Washington, le United States. Dzinyelawoe nye John kple Eva Olson, eye Luther sɔlemea mee wonɔ, gake dzinyelawo mexɔ hamenufiafia si ku ɖe dzo mavɔ ŋu la dzi se o. Womexɔe se be Mawu si lɔ̃a ame la awɔ funyafunya amewo o. (1 Yohanes 4:8) Fofonye nɔ dɔ wɔm le abolomeƒe aɖe. Gbe ɖeka ƒe zã me la, dɔwɔlawo dometɔ ɖeka tsɔ Biblia ɖe nu me nɛ be Mawu mewɔa funyafunya amewo le dzo mavɔ me o. Ema megbe kpuie koe dzinyelawo dze nusɔsrɔ̃ gɔme kple Yehowa Ðasefowo. Wosrɔ̃ nu si tututu Biblia fia ku ɖe nu si dzɔna le ku megbe ŋu.\nƑe asieke koe mexɔ ɣemaɣi, gake megaɖoa ŋku dzidzɔ si dzinyelawo kpɔ ɖe nu siwo srɔ̃m wonɔ ŋu la dzi. Dzi dzɔ wo ŋutɔ esi wova nya be Mawu ƒe ŋkɔe nye Yehowa, eye Mawuɖekaetɔ̃ ƒe nufiafia la menye nyateƒe o. (Yohanes 8:32) Dzinyelawo fia nu siwo srɔ̃m wonɔ lam eye nyateƒenya mawo ge ɖe menye abe ale si papahũ noa tsii ene. Biblia xexlẽ metiam gbeɖe o. Mawu ƒe Nya la sɔsrɔ̃ dzɔa dzi nam. Togbɔ be ŋu kpeam hã la, medea gbeadzi kple dzinyelawo. Woxɔ nyɔnyrɔ le ƒe 1934 me eye nye hã mexɔ nyɔnyrɔ le ƒe 1939 me esime mexɔ ƒe 16.\nMía kple Papa kple Dada le ƒe 1941 ƒe takpekpea wɔɣi le St. Louis, Missouri\nLe ƒe 1940 ƒe dzomeŋɔli la, dzinyelawo dzra woƒe aƒea eye míeʋu yi Coeur d’Alene, Idaho, eye míedze mɔɖeɖedɔa wɔwɔ gɔme la afi ma. Míehaya xɔ ɖe dziƒoxɔ aɖe dzi eye wodzraa ʋuwo ɖo le dziƒoxɔa te. Wowɔa hame ƒe kpekpewo le míaƒe aƒe me. Ɣemaɣi la, hame ʋɛ aɖewo ko sie Fiaɖuƒe Akpata nɔ. Hame geɖewo kpena le xɔ si wohaya alo nɔviwo ƒe aƒewo me.\nLe ƒe 1941 me la, mía kple dzinyelawo míede takpekpe aɖe le St. Louis, le Missouri. Wona ŋkɔ takpekpea ƒe ŋkeke mamlɛa be “Ðeviwo ƒe Ŋkeke.” Gbe ma gbe la, wobia tso ɖevi siwo xɔ tso ƒe 5 va ɖo ƒe 18 la si be woanɔ anyi ɖe afi si te ɖe nuƒolanɔƒea ŋu. Le nuƒoawo dometɔ ɖeka ƒe nuwuwu lɔƒo la, Nɔviŋutsu Joseph F. Rutherford ƒo nu na mí ɖeviawo tẽe. Egblɔ na mí be míatsi tsitre nenye be míelɔ̃ ɖe edzi be “míaɖo to Mawu kple eƒe Fia la.” Mí katã míetso. Eyome Nɔviŋutsu Rutherford gblɔ be, “Mikpɔ Fiaɖuƒea ƒe ɖasefo yeye 15,000 kple edzivɔwo ɖa!” Ɣemaɣi tututue metso nya me be mawɔ mɔɖeɖedɔa nye agbemeŋkekewo katã.\nDƆ SI WODE MÍAƑE ƑOMEA SI\nƔleti ʋɛ aɖewo le takpekpe ma megbe la, woɖo míaƒe ƒomea ɖe dugã si nye Oxnard le California ƒe anyiehe. Wobia tso mía si be míaɖo hame ɖe afi ma. Míenɔ ʋu si wowɔ wònye xɔdɔme si me abati ɖeka ko nɔ la me. Míaƒe nuɖukplɔ̃ lae ganye nye abati, eye woɖoa aba ɖe edzi nam zã sia zã. Esia nye tɔtrɔ gã aɖe nam, elabena xɔdɔme nɔ nye ŋutɔ asinye va yi!\nLe December 7, 1941 dzi la, Japantɔwo da bɔmb ɖe Pearl Harbor, le Hawaii, si wɔe be le ŋkeke si kplɔe ɖo dzi la, United States de nu xexemeʋa evelia me. Míeʋu yi California megbe teti koe nye ema. Ɣemaɣi la, Japantɔwo ƒe ƒugɔmeʋawɔʋuwo nɔ afi si te ɖe ƒuta ŋu, eya ta dziɖuɖua de se be ame siwo katã te ɖe ƒua ŋu la nagasi woƒe akaɖiwo le zã me o. Viviti tsiɖitsiɖi la wɔe be wòsesẽ na ƒugɔmeʋawɔʋuawo be woada bɔmb ɖe dua me.\nƔleti ʋɛ aɖewo megbe, le September 1942 me la, míede Xexeme Yeye Teokrasi Takpekpea si wowɔ le Cleveland, Ohio. Meɖoa ŋku Nɔviŋutsu Nathan H. Knorr ƒe nuƒo si ƒe tanyae nye “Ŋutifafa—Ate Ŋu Anɔ Anyi Eteƒe Nadidia?” la dzi nyuie. Eƒo nu tso nyagblɔɖi si le Nyaɖeɖefia ta 17 lia me si ku ɖe “lã wɔadã” si “nɔ anyi kpɔ, gake meli o, eye eteƒe madidi o, ado tso aʋli me” la ŋu. (Nyaɖeɖefia 17:8, 11) Nɔviŋutsu Knorr ɖe nu me be “lã wɔadã” lae nye Dukɔwo ƒe Nubabla si dzudzɔ dɔwɔwɔ esime aʋaa nɔ edzi yim. Egblɔ hã be xexea me ƒe ŋutifafahabɔbɔ bubu aɖe ava eye ŋutifafa ƒe ɣeyiɣi aɖe akplɔe ɖo. Nu ma tututue dzɔ. Le ƒe 1945 me la, xexemeʋa evelia ke. Emegbe Dukɔ Ƒoƒuawo va xɔ ɖe Dukɔwo ƒe Nubabla la teƒe. Tso ɣemaɣi la, Yehowa Ðasefowo de asi gbeƒãɖeɖe nya nyuia me le dukɔ bubu geɖewo me le xexea me godoo. Dzidziɖedzi gã ka gbegbee nye esi teƒe kpɔm míele tso ɣemaɣi!\nNye Gilead nuwuwu ƒe ɖaseɖigbalẽ\nNyagblɔɖi ma kpe ɖe ŋunye mese egɔme be dɔ geɖe li woawɔ. Eya ta esi woɖe gbeƒãe be woadze Gilead Sukua gɔme le ƒe si kplɔe ɖo me la, medi be made sukua ale be mava zu dutanyanyuigblɔla. Gake hafi ɣemaɣi naɖo la, woɖom ɖe Portland, le Oregon be maɖawɔ mɔɖeɖedɔa le ƒe 1943 me. Ɣemaɣi la, míezãa mɔ̃ siwo dzi wolé nuƒo ɖo tsɔ ƒoa nuƒo siwo wolé ɖi la na aƒemenɔlawo le woƒe ʋɔtru nu, eyome míetsɔa Biblia srɔ̃gbalẽ siwo ku ɖe Mawu Fiaɖuƒea ŋu la naa wo. Le ƒe ma me la, dutanyanyuigbɔgblɔdɔa ŋu koe nye susu nɔ.\nLe ƒe 1944 me la, wokpe mía kple xɔ̃nye vevi Evelyn Trabert be míava de Gilead Sukua. Dzi dzɔm ale gbegbe! Le ɣleti atɔ̃ siwo míetsɔ de sukua me la, míaƒe nufialawo fia ale si míase vivi na Biblia sɔsrɔ̃ la mí. Woƒe ɖokuibɔbɔ wɔ dɔ ɖe mía dzi ŋutɔ. Le kpɔɖeŋu me, ɣeaɖewoɣi la, míaƒe nufialawo zua kplɔ̃ŋusubɔlawo hetsɔa nuɖuɖu ɖoa mía kɔme. Míewu Gilead Sukua nu le January 22, 1945 dzi.\nLe June 1946 me la, mía kple Evelyn kpakple Leo kple Esther Mahan, míeva ɖo Santa Ana, le El Salvador. Agbleawo ƒu “hena ŋeŋe” le afi ma. (Yohanes 4:35) Ɣleti ʋɛ aɖewo le míaƒe afi ma ɖoɖo megbe la, míewɔ míaƒe nutome sue takpekpe gbãtɔ le Santa Ana. Míekpe amewo na takpekpea, eye dzi dzɔ mí ŋutɔ esi ame 500 kloe va. Míaƒe gbeƒãɖeɖedɔa ku dzi na sɔlemehakplɔlawo, eye le kwasiɖa ɖeka megbe la, woƒo dzo ɖe amehawo te be woava dze mía dzi, abe ale si wòdze le ŋutinya sia ƒe gɔmedzedze ene. Wodi be yewoado vɔvɔ̃ na mí ale be míadzo. Gake ema boŋue na míeɖoe kplikpaa be míanɔ afi ma akpe ɖe amewo ŋu. Woƒe hakplɔlaawo de se na wo be woagaxlẽ Biblia o, eye ame ʋɛ aɖewo si koe ŋutete nɔ be woaƒle Biblia. Gake ame geɖewo di be yewoasrɔ̃ nyateƒea. Edzɔ dzi na wo be míenɔ Spaingbea srɔ̃m ale be míate ŋu afia nu wo tso ŋugbe si Yehowa do be yeava na anyigba nazu paradiso la ŋu.\nGilead sukunuwula siwo dome menɔ la dometɔ atɔ̃ siwo woɖo ɖe El Salvador. Tso miame yi ɖusime: Evelyn Trabert, Millie Brashier, Esther Mahan, nye, kple Leo Mahan\nNye Biblia nusrɔ̃vi gbãtɔwo dometɔ ɖekae nye Rosa Ascencio. Ŋutsu aɖe gbɔe wònɔ, gake womeɖe wo nɔewo o. Esi wòdze Biblia sɔsrɔ̃ gɔme la, edzo le ŋutsua gbɔ. Ŋutsua hã va dze Biblia sɔsrɔ̃ gɔme. Wova ɖe wo nɔewo eye woxɔ nyɔnyrɔ zu Ðasefo siwo doa vevie nu. Rosa ye nye gbesiagbe mɔɖela gbãtɔ le Santa Ana. *—Kpɔ etenuŋɔŋlɔa.\nFiase nɔ Rosa si si me wòdzraa nu kpotoekpotoewo le. Ne ele gbeadzi yi ge la, etua eƒe fiasea eye wòɖoa ŋu ɖe Yehowa ŋu be akpɔ yeƒe nuhiahiãwo gbɔ na ye. Asisiwo megbea Rosa si nɔnɔ gbeɖe o. Ekpɔe be Yehowa nɔ be lém na ye, abe ale si wodo esia ƒe ŋugbe le Mateo 6:33 ene. Rosa wɔ nuteƒe na Yehowa va de asi na eƒe kugbe.\nMí dutanyanyuigblɔla ade míehaya xɔ le asitsala xɔŋkɔ aɖe ƒe me. Gbe ɖeka nunɔla aɖe va ŋutsua gbɔ va gblɔ nɛ be ne medzudzɔ xɔa hayahaya na mí o la, woaɖe wo kple srɔ̃a le ha me. Ŋutsua mevɔ̃ na nunɔlaa o eye wògblɔ nɛ be ate ŋu aɖe yewo le ha me faa. Dɔme nɔ evem xoxo ɖe hakplɔlawo ƒe nuwɔna aɖewo ta. Eka ɖe edzi na mí be míate ŋu anɔ aƒea me ɣeyiɣi didi si nu míedi.\nBUBUME AÐE VA ZU ÐASEFO\nAlɔdzedɔwɔƒe si wotu le ƒe 1955 me\nLe dugã si nye San Salvador me la, dutanyanyuigblɔla bubu srɔ̃ Biblia kple mɔɖaŋudɔwɔla aɖe si ŋkɔe nye Baltasar Perla la srɔ̃. Ŋutsua megava xɔ Mawu dzi se o, elabena ekpɔe be subɔsubɔhakplɔla geɖe nye alakpanuwɔlawo. Gake ŋutsu dɔmenyotɔ aɖee wònye. Esime mezu Ðasefo haɖe o gɔ̃ hã la, elɔ̃ be yeawɔ xɔ ƒe tatawo na El Salvador alɔdzedɔwɔƒe si tu ge wogbɔna eye wòkpe asi ɖe etutu ŋu hã, gake mexɔ ga aɖeke le Ðasefowo si o.\nEsime wonɔ alɔdzedɔwɔƒea tum la, Baltasar wɔ dɔ kple Ðasefo geɖewo, eye wòva ka ɖe edzi be yeke ɖe subɔsubɔha vavãtɔ ŋu. Exɔ nyɔnyrɔ le July 22, 1955 dzi, eye srɔ̃a, Paulina hã xɔ nyɔnyrɔ le ema megbe kpuie. Wo vi eveawo le Yehowa subɔm nuteƒewɔwɔtɔe. Wo viŋutsu Baltasar junior, le subɔsubɔm le Bethel le New York ƒe 49 ye nye esia. Eya hã le asi kpem ɖe xexea me katã ƒe gbeƒãɖeɖedɔa ŋu eye wònye United States Alɔdzekɔmitia me tɔ. *—Kpɔ etenuŋɔŋlɔa.\nEsi míedze takpekpewo wɔwɔ gɔme le San Salvador la, Nɔviŋutsu Perla kpe ɖe mía ŋu míaƒe asi su fefewɔƒe gã aɖe dzi hena kpekpeawo wɔwɔ. Zi gbãtɔ si míekpe le afi ma la, zikpui geɖe tsi anyi. Gake amewo nɔ dzidzim ɖe edzi ƒe sia ƒe, si wɔe be eteƒe medidi hafi zikpuiawo megava nɔ mía sum le fefewɔƒea o. Míekpɔe be Yehowa nɔ yayram ɖe míaƒe agbagbadzedzewo dzi. Le takpekpe mawo me la, medoa go ame siwo mesrɔ̃ Biblia kplii va yi. Eye dzi dzɔam ŋutɔ ne nye Biblia nusrɔ̃viwo ƒe nusrɔ̃viwo xɔ nyɔnyrɔ! Mese le ɖokuinye me be ame yeye mawo nye nye mamayɔviwo.\nNɔviŋutsu F. W. Franz le nu ƒom na dutanyanyuigblɔlawo le takpekpe me\nLe takpekpe aɖe me la, nɔviŋutsu aɖe va gblɔ nam be yedi be yeaɖe kuku. Nyemenya nya ka tututu gblɔm wònɔ o, eye nyemekpɔe dze sii hã o. Egblɔ be, “Menɔ ŋutsuvi siwo nɔ kpe dam mi le Santa Ana la dome.” Edzɔ dzi nam ŋutɔ be eya hã va le Yehowa subɔm kplim. Dze si míeɖo gbe ma gbe la ɖoa ŋku edzi nam be ɣeyiɣiawo katã ƒe subɔsubɔdɔa ye nye agbemedɔ si me dzidzeme le wu dɔ bubu ɖe sia ɖe.\nNutome sue takpekpe gbãtɔ si míede le El Salvador\nMEWƆ TIATIA SIWO NA MEKPƆ DZIDZEME\nMenɔ dutanyanyuigbɔgblɔdɔa dzi le El Salvador ƒe 29 kloe. Mesubɔ le Santa Ana, Sonsonate, Santa Tecla kple San Salvador. Dzinyelawo hã nɔ tsitsim, si wɔe be wòva hiã be maɖakpɔ wo dzi. Eya ta esi medo gbe ɖa tso nya sia ŋu zi geɖe megbe la, meɖe asi le dutanyanyuigbɔgblɔdɔa ŋu hetrɔ yi Spokane le ƒe 1975 me.\nFofonye ku le ƒe 1979 me eye meyi edzi kpɔ danye dzi le ƒe enyi siwo kplɔe ɖo me. Egbɔdzɔ ale gbegbe be nye koe kpena ɖe eŋu le nu geɖe wɔwɔ me. Exɔ ƒe 94 hafi ku. Nuwo menɔ bɔbɔe nam le ɣeyiɣi mawo me o. Nutikɔname kple nuteɖeamedzi wɔe be nu te ŋunye vevie. Ʋa ƒom eye mese veve ŋutɔ. Gake mese le ɖokuinye me be Yehowa nɔ kpekpem ɖe ŋunye lɔlɔ̃tɔe. Ese nye gbedodoɖawo eye wòkpe ɖe ŋunye le ɣeyiɣi sesẽ mawo me. Yehowa wɔ ŋugbe si wòdo be yealé be nam le nye tsitsime la dzi.—Yesaya 46:4.\nLe ƒe 1990 me la, meʋu yi Omak, le Washington. Meɖea gbeƒã na Spaingbedola siwo le afi ma, si na be mese le ɖokuinye me be mele ɖe wɔm. Nye Biblia nusrɔ̃vi geɖewo xɔ nyɔnyrɔ. Le ɣeyiɣi aɖe megbe la, nyemegate ŋu nɔ be lém na nye aƒe si nɔ Omak la o. Eya ta le November 2007 me la, meʋu yi xɔhaya aɖe me le Chelan, Washington, afi si medidi tso Omak gbɔ o. Spaingbe hame si me mele le afi sia la léa be nam eye medaa akpe ɖe esia ta. Esi nye koe nye Ðasefo tsitsi le wo dome ta la, wolɔ̃m abe wo mama ene.\nMetiae be nyemaɖe srɔ̃ adzi viwo o, ale be mate ŋu akpɔ ɣeyiɣi geɖe wu ɖe Yehowa subɔsubɔ ŋu. (1 Korintotɔwo 7:34) Mekpɔe be le agbe sia me la, menye nu sia nue ate ŋu asu ame si o. Eya ta meɖoe be mana nye susu nanɔ nu si le vevie wu la dzi, si nye Yehowa subɔsubɔ kple nye dzi blibo. Mekpe ɖe ame geɖe ŋu wosrɔ̃ nyateƒea, eye wova le ko abe nye ŋutɔ vinyewo ene. Eye le xexe yeyea me la, makpɔ vovo awɔ nu sia nu si dzrom be mawɔ. Mawunyakpukpui si me nyawo doa dzidzɔ nam wue nye Psalmo 145:16, afi si Yehowa do ŋugbe le be yeatsɔ ‘nu gbagbewo katã ƒe nudidi aɖi ƒo na woe.’\nMɔɖeɖedɔa na be megale geɖe wɔm, si wɔe be taɖodzinu le nye agbe ŋu\nMexɔ ƒe 91 fifia eye mele lãmesẽ me, eya ta megakpɔtɔ nye mɔɖela. Mɔɖeɖedɔa na be megale geɖe wɔm, si wɔe be taɖodzinu le nye agbe ŋu. Wodze gbeƒãɖeɖedɔa gɔme le El Salvador teti koe nye ema meva dukɔa me zi gbãtɔ. Gake gbeƒãɖela 39,000 kple edzivɔwoe le El Salvador fifia. Menya be togbɔ be Satana le agbagba dzem kpem hã la, mate ŋu atɔ te míaƒe dɔa o. Amewo ƒe dzidziɖedzi la doa ŋusẽ nye xɔse ŋutɔ. Meka ɖe edzi bliboe be Yehowa ƒe gbɔgbɔ kɔkɔea le kpekpem ɖe eƒe amewo ŋu.\n^ mm. 4 Kpɔ ƒe 1981 ƒe Ƒegbalẽa me, axa 45-46.\n^ mm. 19 Kpɔ ƒe 1981 ƒe Ƒegbalẽa, axa 41-42.\n^ mm. 24 Kpɔ ƒe 1981 ƒe Ƒegbalẽa, axa 66-67, 74-75.\nƉoe Ɖe Amewo Ɖoe Ɖe Amewo Nu Ðedzesi Siwo Dzɔ Le Nye Subɔsubɔdɔa Wɔɣi


Amegbeŋutinya: Wonye Xɔlɔ̃wo Ƒe 60 Sɔŋ | Nufiame\nGBE BUBU Afrikaans Albanian Amharic Arabic Armenian Bicol Cebuano China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Haitian Creole Hiligaynon Hungarian Iloko Indonesian Italian Japanese Kinyarwanda Kirghiz Korean Kwangali Kwanyama Latvian Lingala Lithuanian Malagasy Malay Myanmar Ndebele Ndonga Norwegian Oromo Pangasinan Polish Portuguese Quechua (Ayacucho) Romanian Russian Sepedi Serbian Sesotho (Lesotho) Setswana Shona Slovak Slovenian Spanish Swati Swedish Tagalog Thai Tsonga Turkish Twi Ukrainian Venda Vietnamese Waray-Waray Xhosa Zulu\nWonye Xɔlɔ̃wo Ƒe 60 Sɔŋ\nLe fiẽ aɖe me le ƒe 1951 ƒe dzomeŋɔli la, ɖekakpui ene siwo katã le woƒe ƒe 20-awo ƒe gɔmedzedze la le tsitrenu le telefonwɔƒe aɖe le Ithaca, New York, U.S.A., le ka ƒom dzidzɔtɔe ɖo ɖe Michigan, Iowa, kple California siwo le didiƒe ke. Wodi be yewoagblɔ nya nyui aɖe na yewoƒe ame veviwo!\nLE February si do ŋgɔ me la, mɔɖela 122 tso teƒe vovovowo va South Lansing, New York, be yewoade Gilead Suku ƒe klass 17 lia. Nɔvi siwo ŋkɔe nye Lowell Turner, William (Bill) Kasten, Richard Kelsey, kple Ramon Templeton hã nɔ ame siwo gbɔna dutanyanyuigblɔlawo zu ge le ɣeyiɣi kpui aɖe megbe la dome. Lowell kple Bill siaa tso Michigan, Richard tso Iowa, eye Ramon tso California, eye eteƒe medidi o, wova zu xɔlɔ̃ veviwo.\nTso miame yi ɖusime: Richard, Lowell, Ramon, kple Bill wozu xɔlɔ̃wo le Gilead Sukua\nƔleti atɔ̃ aɖewo megbe la, dzi nɔ sukuviawo katã dzɔm ale gbegbe esi wogblɔ na wo be Nɔviŋutsu Nathan Knorr tso dɔwɔƒegã la gbɔna nu ƒo ge na wo. Nɔviŋutsu eneawo ɖee gblɔ xoxo be yewodi be yewoasubɔ ɖekae le dukɔ ɖeka me—ne anya wɔ. Ðe woanya nu geɖe tso dɔ si de ge wole asi na wo le duta ŋu azɔa? Ɛ̃, eme akɔ na wo!\nEsi Nɔviŋutsu Knorr nɔ nu ƒom na sukuviawo eye wòte woƒe dutadɔdeasiawo yɔyɔ la, wo katã woke to ɖi nyuie. Wo dometɔ gbãtɔ siwo wòyɔ va kplɔ̃tae nye ame ene siwo tsi dzimaɖi le gɔmedzedzea me. Fifia, ɖekakpuiawo ƒe dzi dze eme esi wonyae be ate ŋu adzɔ be woaɖo yewo ɖe teƒe ɖeka ta! Gake afi kae wòanye? Esi wogblɔ na wo be woaɖo wo ɖe Germany la, ewɔ nuku na woƒe sukuhatiwo eye woƒo asikpe ɣeyiɣi didi aɖe.\nÐasefo siwo wɔ nuteƒe le Germany tso ƒe 1933 me le Hitler ƒe dziɖuɣia la ƒe ŋutinya wɔ nuku na Yehowa Ðasefowo le afi sia afi. Sukuvi geɖewo ɖo ŋku awudodo kple nunana bubu siwo woɖo ɖe Europa nɔviawo le Xexemeʋa II megbe to Amerika Dɔmenyonunana Ðoɖo Ðe Europa Habɔbɔa (CARE) dzi la dzi. Mawu ƒe ame siwo nɔ Germany nye nuteƒewɔwɔ, tameɖoɖo kplikpaa, dzinɔameƒo, kple ŋuɖoɖo ɖe Yehowa ŋu ƒe kpɔɖeŋu ɖedzesi aɖe. Lowell gblɔ be, ɣemaɣi tututu la, yegblɔ le susu me be: ‘Azɔ míele si dze ge nɔviŋutsu kple nɔvinyɔnu lɔlɔ̃awo nyuie.’ Eya ta mewɔ nuku o be dzi dzɔ wo dometɔ ɖe sia ɖe ŋutɔ eye wokpɔe be ehiã be yewoƒo ka na yewoƒe ƒometɔwo kple xɔlɔ̃wo fiẽ ma!\nWODZE MƆ YINA GERMANY\nRamon le nu fiam le Fiaɖuƒe Subɔsubɔ Suku ƒe klass aɖe\nLe July 27, 1951, dzi la, meli si woyɔna be Homeland la ho tso East River ƒe melidzeƒea le New York, eye xɔlɔ̃ eneawo dze ŋkeke 11 ƒe mɔzɔzɔ gɔme ɖo ta Germany. Nɔviŋutsu Albert Schroeder, si hã nye woƒe nufialawo dometɔ ɖeka le Gilead Sukua eye wòva nye Dɔdzikpɔha la me tɔ emegbe lae fia Germanygbe me nyagbɔgblɔ gbãtɔ siwo wonya la wo. Fifia esi woa kple Germanytɔ geɖewo woɖo tɔdziʋu ɖeka la, ɖewohĩ woate ŋu asrɔ̃ geɖe akpee. Gake edze abe Germanygbe ƒe gbetagbe vovovowoe ame siwo ɖo tɔdziʋua la dona ene. Aleke gbegbe woatɔtɔe nye esi!\nLe Braɖagbe ŋdi, si nye August 7 lia la, esi wokpe ƒudzimɔzɔzɔ ƒe lãmegbegblẽwo ƒe fu enuenu megbe la, nɔviawo va ɖo afɔ Germanytɔwo ƒe anyigba dzi le Hamburg. Afi sia afi si wotrɔ ɖo la, wokpɔa nu siwo aʋa si wu enu ƒe ade do ŋgɔ la gblẽ. Esi nu siwo wokpɔ la na wolé blanui ta la, woɖo keteke hezɔ mɔ zã bliboa ɖo ta Wiesbaden, afi si alɔdzedɔwɔƒea nɔ ɣemaɣi.\nRichard le dɔ wɔm kple Adrɛsŋlɔmɔ le Betel le Wiesbaden\nKuɖagbe ŋdi kanya ye wodo go Ðasefo gbãtɔ le Germany—eye Germanytɔwo ƒe ŋkɔ hãe le esi! Hans tsɔ ʋu kɔ wo tso ketekedzeƒea yi Betel, afi si wòtsɔ wo de asi na nɔvinyɔnu tsitsi aɖe si ƒe mo sẽ, si mese Eŋlisigbe aɖeke o la. Ke hã edze ƒãa be esusu be ne yenya le nu ƒom sesĩe ko la, yeakpɔ gbemasemase ƒe kuxia gbɔ. Gake togbɔ be eƒe gbe nɔ dzi dem bobobo hã la, ɖeko woa kple nɔviŋutsu eneawo tsi dzimaɖi vevie wu. Mlɔeba la, Nɔviŋutsu Erich Frost, si nye alɔdze dzikpɔla la va ɖo eye wòdo gbe na wo vividoɖeameŋutɔe le Eŋlisigbe me. Nuwo nɔ kakam ɖe eme na wo azɔ.\nLe August ƒe nuwuwu lɔƒo la, wo ame enea wode woƒe Germanygbe me takpekpe gbãtɔ, si nye “Tadedeagu Dzadzɛ” Takpekpe si wowɔ le Frankfurt am Main la. Vavalawo ƒe agbɔsɔsɔ gbogbotɔ si nye 47,432 kple ame 2,373 sɔŋ siwo xɔ nyɔnyrɔ la teƒe kpɔkpɔ na dzo yeye ɖo wo me ɖe dutanyanyuigbɔgblɔdɔa ŋu eye wodi vevie be yewoaɖe gbeƒã. Gake ŋkeke ʋɛ aɖewo megbe la, Nɔviŋutsu Knorr na wonya be wole Betel nɔ ge, eye be, woade dɔ asi na wo le afi ma be woawɔ.\nDzidzɔ siwo wova kpɔ le woƒe dɔdeasia me la na wova ka ɖe edzi bliboe be Yehowa nya nu si nyo ɣesiaɣi\nEsi wònye be Ramon di vevie be yeawɔ dutanyanyuigbɔgblɔdɔ ta la, ena mɔnukpɔkpɔ si su esi do ŋgɔ be wòasubɔ le Betel le United States la to eŋu. Eye Richard kple Bill siaa mesusui kpɔ be yewoava subɔ le Betel o. Gake dzidzɔ siwo wova kpɔ le woƒe dɔdeasia me la na wova ka ɖe edzi bliboe be Yehowa nya nu si nyo ɣesiaɣi. Aleke gbegbee nunya le eme be míaɖo ŋu ɖe eƒe mɔfiafia ŋu tsɔ wu be míatsɔ susu aɖo míawo ŋutɔwo ƒe didiwo dzie nye esi! Ame si se nya sia gɔme la, akpɔ dzidzɔ le afi sia afi si Yehowa ɖoe ɖo la eye akpɔ dzidzɔ le dɔ sia dɔ si wòde esi be wòawɔ la me.\nGermany Betel ƒomea me tɔ geɖewo kpɔ dzidzɔ be Amerikatɔwo va le yewo dome eye yewoate ŋu anɔ Eŋlisigbe si yewose la dom kpli wo. Ke hã gbe ɖeka esi wonɔ nuɖuxɔ me la, woƒe mɔkpɔkpɔa nu yi zi ɖeka. Nɔviŋutsu Frost te nuƒoƒo vividoɖeameŋutɔe abe ale si ko wòwɔna ene hegblɔ nya aɖe si dze ŋkubiãnyae la le Germanygbe me. Ƒomea me tɔ akpa gãtɔ zi ɖoɖoe klenee, wode ta to le woƒe nuɖugba me kpɔm. Togbɔ be nɔvi yeyeawo mese nya si gblɔm wòle gɔme o hã la, ʋɛʋɛʋɛ la, wova kpɔe dze sii be nya la ku ɖo yewo ŋu. Eya ta esi Nɔviŋutsu Frost kɔ gbe dzi sesĩe gblɔ be, “VERBOTEN!” (“Mɔɖeɖe Meli O!”) eye wòyi edzi nɔ egblɔm kple gbe si nu sẽ wu hena gbeteteɖedzi la, wotsi mavo le wo ɖokuiwo me. Nu kae wowɔ si wɔe be wodo dziku ɖe wo ŋu alea gbegbe ɖo?\nNɔviŋutsu Frost (ɖusime) kple nɔvi bubuwo esime woa kple Nɔviŋutsu Knorr (miame) wonɔ tsa ɖim\nEsi woɖu nua vɔ la, wo katã woɖe abla yi woƒe xɔwo me afɔtsɔtsɔe. Emegbe nɔviŋutsu aɖe ɖe eme na wo be: “Hafi miate ŋu akpe ɖe mía ŋu la, ele be miase Germanygbea. Ema tae Nɔviŋutsu Frost gblɔ be VERBOTEN ɖo; womagado Eŋlisigbe kpli mi o va se ɖe esime miese gbea.”\nBetel ƒomea wɔ ɖe sededea dzi enumake. Menye ɖeko esia kpe ɖe ƒomea me tɔ yeyeawo ŋu wosrɔ̃ Germanygbea kaba o, ke esia fia wo hã be, ne nɔviŋutsu lɔ̃ame aɖe ɖo aɖaŋu aɖe eye edziwɔwɔ sesẽ le gɔmedzedzea me hã la, zi geɖe la, míawo ŋutɔwo ƒe nyonyo tae. Nɔviŋutsu Frost ƒe aɖaŋuɖoɖoa ɖe ale si wòtsɔ ɖe le Yehowa ƒe habɔbɔa ƒe nyonyo me kple lɔlɔ̃ si le esi na nɔviawo la fia. * Mewɔ nuku o be wo ame eneawo va lɔ̃e ŋutɔ!\nNUSƆSRƆ̃ TSO MÍA XƆLƆ̃WO GBƆ\nEsime woyi mɔkeke le Switzerland le ƒe 1952 me\nMíate ŋu asrɔ̃ nu veviwo tso mía xɔlɔ̃ Mawu vɔ̃lawo gbɔ, eye woƒe kpɔɖeŋuwo ate ŋu akpe ɖe mía ŋu míava zu Yehowa xɔlɔ̃ nyuiwo. Xɔlɔ̃ eneawo srɔ̃ nu geɖe tso nɔvi Germanytɔ wɔnuteƒe gbogbo manyaxlẽawo gbɔ, gake wosrɔ̃ nu tso wo nɔewo hã gbɔ. Richard gblɔ be: “Lowell se Germanygbe vi aɖe, eye ewɔ eŋu dɔ nyuie, gake mí ame mamlɛawo ya míekpe fu ŋutɔ. Esi wònye be eyae nye tsitsitɔa le mía dome ta la, eya ŋu koe míetrɔna ɖo enumake ne nane gɔme sese sesẽ na mí le gbea me, eye eyae xɔa ŋgɔ le nu ɖe sia ɖe si míewɔna me.” Ramon ɖo ŋku edzi gblɔ be: “Mekpɔ dzidzɔ ŋutɔ esi nɔviŋutsu Switzerlandtɔ aɖe ɖe mɔ na mí be míayi aɖaɖu míaƒe mɔkeke gbãtɔ le eƒe aƒe sue aɖe si wòtsɔ ati tu ɖe tonutowo me le Switzerland la me, le míaƒe Germany yiyi ƒe ɖeka megbe! Azɔ ko míawo ɖeɖe míanɔ anyi kwasiɖa eve sɔŋ siwo me míanɔ ʋiʋlim kple Germanygbea o! Gake nu si Lowell ya ate ŋu awɔ meva susu me nam kura o. Egblɔ be ele vevie be míanɔ gbe sia gbe mawunyakpukpuia xlẽm ahanɔ eme dzrom ŋdi sia ŋdi—le Germanygbe me! Nu si gate ɖe dzinye wue nye be etɔ afɔ to sesĩe le nya sia me. Gake esia fia nu vevi aɖe mí. Lɔ̃ nàwɔ ɖe ame si tsɔ ɖe le wò nyonyo me la ƒe mɔfiafia dzi, ne mia kplii ƒe susu mewɔ ɖeka ɣeaɖewoɣi o gɔ̃ hã. Nɔnɔme sia ɖe vi geɖe na mí hena ƒe geɖe eye ena wònɔ bɔbɔe na mí be míabɔbɔ ɖe teokrasimɔfiafia te.”\nXɔlɔ̃ eneawo kpɔ ŋudzedze ɖe ŋutete tɔxɛ si le wo dometɔ ɖe sia ɖe si la ŋu abe ale si Filipitɔwo 2:3 gblɔe ene be: “Miatsɔ ɖokuibɔbɔ abu ame bubuwo be wonye gã wu mi.” Eya ta zi geɖe la, ame susɔeawo biana tso Bill si be wòaxɔ ŋgɔ akpɔ nane si sesẽ, si dzi ame etɔ̃awo katã lɔ̃ ɖo be eya ate ŋu awɔe nyuie wu yewo la, gbɔ. Lowell ɖo ŋku edzi be: “Ne ehiã be míawɔ afɔɖeɖe sesẽ aɖe alo awɔ nane si mí ame susɔeawo míadi be míawɔ o, evɔ wòhiã be míawɔe atsɔ akpɔ kuxi aɖewo gbɔ la, Bill ŋue míetrɔna ɖo. Dzideƒo aɖe nɔa esi wòkpea akɔ kple nu si dzi mí katã míelɔ̃ ɖo be ele be míawɔe le mɔ aɖe nu evɔ míele vɔvɔ̃m alo ŋutetea mele mía si o la.”\nSRƆ̃ÐEÐE SIWO ME WOKPƆ DZIDZƆ LE\nXɔlɔ̃ eneawo va ɖe srɔ̃ ɖe nɔewo yome ɖekaɖeka. Wotu woƒe xɔlɔ̃wɔwɔa ɖe lɔlɔ̃ na Yehowa kple lɔlɔ̃ na ɣeyiɣiawo katã ƒe subɔsubɔdɔa dzi, eya ta wodi kpeɖeŋutɔ si atsɔ Yehowa ƒe lɔlɔ̃nu wɔwɔ aɖo nɔƒe gbãtɔ. Ɣeyiɣiawo katã ƒe subɔsubɔdɔa na wosrɔ̃e be teƒeɖoɖo le nunana me wu nuxɔxɔ, eye be, esɔ be woabu Fiaɖuƒea ƒe nuwo be wole vevie wu ame ŋutɔ ƒe didiwo. Esia ta wotia nɔvinyɔnu siwo ŋutɔwo tia ɣeyiɣiawo katã ƒe subɔsubɔdɔa hele ewɔm xoxo. Esia wɔe be dzidzɔkpɔkpɔ nɔ srɔ̃ɖeɖe eneawo katã me eye woli ke.\nHafi xɔlɔ̃wɔwɔ aɖe alo srɔ̃ɖeɖe aɖe nakpɔ dzidzedze la, ele be woatsɔ Yehowa aɖo nɔƒe gbãtɔ. (Nyagb. 4:12) Togbɔ be Bill kple Ramon ƒe kpeɖeŋutɔwo va dɔ alɔ̃ le ku me hã la, wo ame evea siaa kpɔ ale si srɔ̃nyɔnu wɔnuteƒe kpena ɖe srɔ̃a ŋui kple dzidzɔ si dona tso eme la teƒe. Esia kpɔtɔ le vi ɖem na Lowell kple Richard ya, eye Bill, si gbugbɔ ɖe srɔ̃ la, tia eƒe kpeɖeŋutɔ yeyea le nunya me, si wɔe be wòyi ɣeyiɣiawo katã ƒe subɔsubɔdɔa dzi.\nEsi ƒeawo va nɔ yiyim la, wode dɔ asi na wo le dukɔ vovovowo me—vevietɔ Germany, Austria, Luxembourg, Canada, kple United States. Esia wɔe be, xɔlɔ̃ eneawo mete ŋu nɔ teƒe ɖeka abe ale si wodii ene o. Gake togbɔ be wo dome didi tso wo nɔewo gbɔ hã la, kadodo kpɔtɔ nɔ wo dome, wokpɔa dzidzɔ kple wo nɔewo le woƒe yayrawo me, eye wofaa avi ɖekae le woƒe xaxawo me. (Rom. 12:15) Ele be míade asixɔxɔ gã aɖe xɔlɔ̃ siawo ƒomevi ŋu eye mele be míabu wo nu tsɛe o. Wonye nunana xɔasiwo tso Yehowa gbɔ. (Lod. 17:17) Esesẽ ŋutɔ be woakpɔ xɔlɔ̃ vavãwo le egbexexea me! Ke hã xɔlɔ̃ vavãwo ate ŋu asɔ gbɔ ɖe Kristotɔ vavã ɖe sia ɖe ya si. Esi míenye Yehowa Ðasefowo ta la, míedzea xɔlɔ̃ kple haxɔsetɔwo le xexea me godoo, eye ƒo wo katã ta la, míenye Yehowa Mawu kple Yesu Kristo xɔlɔ̃wo.\nAbe ale si wòdzɔna ɖe mí katã dzi ene la, xɔlɔ̃ ene siawo hã to nɔnɔme sesẽwo me ɣeaɖewoɣi—ɖewohĩ le wo dometɔ aɖe srɔ̃nyɔnu ƒe ku ta, le nuteɖeamedzi si dɔléle hena vaa ame dzi ta, le dzila tsitsiwo dzi kpɔkpɔ ƒe dzimaɖitsitsiwo ta, le vihehe ƒe kuxi siwo dzea ŋgɔ ame esime wòkpɔtɔ le ɣeyiɣiawo katã ƒe subɔsubɔdɔ wɔm ta, le dzimaɖitsitsi siwo teokrasidɔdeasi yeye aɖe xɔxɔ hena vae ta, kple le tsitsimekuxi siwo le dzidzim ɖe edzi fifia ta. Gake woƒe nuteƒekpɔkpɔwo na wonyae hã be xɔlɔ̃wo—esiwo le kpuiƒe kple esiwo le didiƒe ʋĩi la siaa—kpena ɖe ame siwo lɔ̃ Yehowa ŋu wokpea akɔ kple kuxi ɖe sia ɖe dzidzedzetɔe.\nXƆLƆ̃WƆWƆ AÐE SI ANƆ ANYI TEGBEE\nAleke gbegbe wònyoe nye esi be Lowell, Ramon, Bill, kple Richard siaa tsɔ wo ɖokuiwo ɖe adzɔgbe na Yehowa esime Lowell xɔ ƒe 18, Ramon xɔ ƒe 12, Bill xɔ ƒe 11, eye Richard xɔ ƒe 10 eye wo katã wodze ɣeyiɣiawo katã ƒe subɔsubɔdɔa gɔme le woƒe ƒe 17 va ɖo ƒe 21 xɔxɔ me. Wowɔ abe ale si Nyagblɔla 12:1 de dzi ƒo na woe ene be: “Ðo ŋku wɔwòla dzi le wò ɖekakpuiŋkekewo me.”\nNe Kristotɔ ɖekakpui ye nènye la, lɔ̃ faa nàwɔ ɖe Yehowa ƒe amekpekpea dzi be nàdze ɣeyiɣiawo katã ƒe subɔsubɔdɔa gɔme, ne anya wɔ. Eye le Yehowa ƒe amenuveve me la, àkpɔ dzidzɔ—abe xɔlɔ̃ ene siawo ene—le nutome sue, nutome gã, alo alɔdzedɔwɔƒewo dzi kpɔkpɔ ƒe subɔsubɔdɔa me; le subɔsubɔ le Betel, si me subɔsubɔ abe Alɔdzekɔmiti me tɔ ene hã le me; le nufiafia le Fiaɖuƒe Subɔsubɔ kple Mɔɖelawo Ƒe Subɔsubɔ Sukuawo me; kple le nuƒowo ƒoƒo le takpekpe gãwo kple suewo siaa me. Wo ame enea siaa wokpɔ dzidzɔ ale gbegbe esi wonyae be yewoƒe dɔdeasiawo ɖe vi na ame akpe geɖe! Wote ŋu wɔ nu siawo, elabena esime wonye ɖekakpuiwo la, wowɔ ɖe Yehowa ƒe amekpekpe si me lɔlɔ̃ le, si nye be, woava subɔ ye la dzi kple luʋɔ blibo.—Kol. 3:23.\nTso miame yi ɖusime: Richard, Bill, Lowell, kple Ramon gado go ake le Selters le alɔdzedɔwɔƒea ƒe xɔ yeyeawo ŋu kɔɣi le ƒe 1984 me\nEgbea la, Lowell, Richard, kple Ramon wogava le subɔsubɔm ɖekae le alɔdzedɔwɔƒe si le Selters, Germany, fifia. Nublanuitɔe la, Bill ku le ƒe 2010 me esi wògakpɔtɔ nɔ subɔsubɔm abe mɔɖela vevi ene le United States. Ku tso xɔlɔ̃wɔwɔ tɔxɛ si nɔ Bill kple exɔlɔ̃ etɔ̃awo dome hena ƒe 60 kloe la me! Gake mía Mawu, Yehowa, meŋlɔa exɔlɔ̃wo be o. Míate ŋu aka ɖe edzi be Mawu agbugbɔ aɖo Kristotɔwo ƒe xɔlɔ̃wɔwɔ ɖe sia ɖe si me ku va tso hena ɣeyiɣi aɖe la tè le eƒe Fiaɖuƒea ƒe dziɖuɖu te.\n“Ƒe 60 sɔŋ ye míaƒe xɔlɔ̃wɔwɔa xɔ, gake le wo katã me la, nyemate ŋu aɖo ŋku masɔmasɔ aɖeke dzi o”\nƔeyiɣi kpui aɖe hafi Bill naku la, eŋlɔ bena: “Ƒe 60 sɔŋ ye míaƒe xɔlɔ̃wɔwɔa xɔ, gake le wo katã me la, nyemate ŋu aɖo ŋku masɔmasɔ aɖeke dzi o. Mebua míaƒe xɔlɔ̃wɔwɔa ɣesiaɣi be enye nu tɔxɛ aɖe ŋutɔ.” Exɔlɔ̃ etɔ̃awo, siwo kpɔtɔ nye xɔlɔ̃wo kokoko eye wole mɔ kpɔm be yewoayi yewoƒe xɔlɔ̃wɔwɔa dzi le xexe yeyea me la gblɔ kpee enumake be, “Eye ɖeko míedze egɔme koe nye esia.”\n^ mm. 17 Wota Nɔviŋutsu Frost ƒe agbemeŋutinya wɔdɔɖeamedzi la ɖe April 15, 1961, ƒe Eŋlisigbe me Gbetakpɔxɔ, axa 244 va se ɖe axa 249.\nAmegbeŋutinya—Wonye Xɔlɔ̃wo Ƒe 60 Sɔŋ


Ʋɔnudrɔ̃lawo 20 | Biblia Le Internet Dzi | Xexe Yeye Gɔmeɖeɖe\nAʋawɔwɔ kple Benyamin viwo (1-48)\n20 Eya ta Israel-viwo katã tso Dan+ va se ɖe Beer-Seba kple Gilead-nyigba+ dzi va kpe ta ɖekae* ɖe Yehowa ŋkume le Mizpa.+ 2 Eye dukɔ la ƒe tatɔwo kple Israel-toawo katã va tɔ ɖe Mawu ƒe amewo ƒe takpekpe la me le wo nɔƒewo, eye aʋawɔla afɔzɔla siwo ta yi la le akpe alafa ene.+ 3 Benyamin viwo se be Israel-viwo ho va Mizpa. Eye Israel-viwo gblɔ be: “Migblɔe míse, aleke nu dziŋɔ sia dzɔe?”+ 4 Eye Lewitɔ+ si nye nyɔnu si wowu la srɔ̃ ɖo eŋu be: “Nye kple nye ahiãvi míeva Gibea,+ si nye Benyamin viwo ƒe du me, be míatsi adɔ. 5 Gibeatɔwo* tso ɖe ŋunye, eye wova ɖe to ɖe aƒe si me menɔ la le zã me. Nyee woɖo be yewoawu hafi, ke wodɔ nye ahiãvi gbɔ wòku.+ 6 Eya ta mekɔ nye ahiãvi la ƒe kukua, eye meflii heɖo akpa aɖe ɖe Israel-nyigba la ƒe teƒe sia teƒe,+ elabena wowɔ ŋukpenanu kple vlodonu le Israel. 7 Azɔ mi Israel-viwo katã, migblɔ miaƒe susu, eye miaɖo aɖaŋu+ le afi sia.” 8 Eya ta ameawo katã tso kple tame ɖeka* gblɔ be: “Mía dometɔ aɖeke mayi eƒe agbadɔ me alo atrɔ ayi eƒe me o. 9 Azɔ nu si míawɔ Gibea ye nye esi. Míadzidze nu, aho ɖe eŋu.+ 10 Míaɖe ŋutsu ewo le alafa me, ŋutsu alafa ɖeka le akpe ɖeka me, kple ŋutsu akpe ɖeka le akpe ewo me le Israel-toawo katã me, ne woayi aɖadi nuɖuɖu na aʋawɔlawo, ne woaho ɖe Gibea si nye Benyamin viwo ƒe du la ŋu, le ŋukpenanu si wowɔ le Israel la ta.” 11 Ale Israel ŋutsuwo katã ƒo ƒu, eye wobla ɖekae* ɖe du la ŋu. 12 Eye Israel-toawo dɔ ame ɖo ɖe Benyamin-to la me tɔwo katã be: “Nu dziŋɔ kae nye esi wowɔ le mia dome? 13 Azɔ la, miɖe ŋutsu yakame siwo le Gibea+ la na ne míawu, ne míaɖe nu vɔ̃ɖi la ɖa le Israel.”+ Ke Benyamin viwo gbe toɖoɖo wo nɔvi Israel-viwo. 14 Eye Benyamin viwo tso woƒe duwo me va ƒo ƒu ɖe Gibea be yewoakpe aʋa kple Israel-viwo. 15 Gbe ma gbe la, Benyamin viwo ƒo ŋutsu akpe blaeve vɔ ade siwo ta yi la nu ƒu tso woƒe duawo me hekpe ɖe Gibea ŋutsu tiatia alafa adre hã ŋu. 16 Aʋawɔla siawo dometɔ alafa adre nye miawɔla tiatiawo. Ame siawo dometɔ ɖe sia ɖe tea ŋu daa akafo wòlɔa ɖakui ɖeka gɔ̃ hã, eye medaa dadagbo o. 17 Eye Israel ŋutsu siwo nu woƒo ƒu, siwo ta yi la, le akpe alafa ene,+ ke Benyamin ya mele eme o, eye wo dometɔ ɖe sia ɖe nye aʋawɔla bibi. 18 Woho yi Betel be yewoabia gbe Mawu.+ Eye Israel-viwo bia be: “Mía dometɔ kae atre hoho ayi aɖawɔ aʋa kple Benyamin viwo?” Yehowa ɖo eŋu be: “Yuda netre hoho.” 19 Ale Israel-viwo fɔ ŋdi va ƒu asaɖa anyi ɖe Gibea ŋu. 20 Eye Israel ŋutsuwo ho yi aʋa wɔ ge kple Benyamin; Israel ŋutsuawo le aʋalɔgowo me va dze aʋa ɖe wo ŋu le Gibea. 21 Eye Benyamin viwo do tso Gibea va wu Israel ŋutsu akpe blaeve vɔ eve gbe ma gbe. 22 Ke dzi ganɔ Israel ƒe aʋawɔlawo ƒo, eye wogadze aʋa ɖe afi si wodze aʋa ɖo le ŋkeke gbãtɔ dzi la. 23 Eye Israel-viwo yi ɖafa avi le Yehowa ŋkume va se ɖe fiẽ, eye wobia gbe Yehowa be: “Mígaho aʋa ɖe mía nɔvi Benyamin viwo ŋu akea?”+ Yehowa ɖo eŋu be: “Miho ɖe wo ŋu.” 24 Eya ta Israel-viwo te tu Benyamin viwo le ŋkeke evelia dzi. 25 Ke Benyamin do tso Gibea va kpe wo le ŋkeke evelia dzi, eye wògawu ŋutsu akpe wuienyi bubu siwo katã ta yi la le Israel-viwo dome.+ 26 Eye Israel-viwo katã yi Betel. Wofa avi hebɔbɔ nɔ afi ma le Yehowa ŋkume,+ wotsi nu dɔ+ gbe ma gbe va se ɖe fiẽ, eye wosa numevɔwo+ kple ŋutifafavɔwo+ le Yehowa ŋkume. 27 Emegbe Israel-viwo bia gbe Yehowa,+ elabena Mawu vavã la ƒe nubablaɖaka la le afi ma le ŋkeke mawo me. 28 Ke Finehas,+ Eleazar vi, Aron vi, subɔna* le aɖaka la ŋgɔ le ŋkeke mawo me. Wobia be: “Mígaho ɖe mía nɔvi Benyamin viwo ŋu akea, alo mítasia?”+ Yehowa ɖo eŋu be: “Miyi, elabena etsɔ la, matsɔ wo ade asi na mi.” 29 Eye Israel na amewo de xa+ ɖe Gibea ŋu godoo va kpe. 30 Israel-viwo ho ɖe Benyamin viwo ŋu le ŋkeke etɔ̃a gbe, eye wodze aʋa ɖe Gibea ŋu abe tsã ene.+ 31 Esi Benyamin viwo do go yi be yewoaɖakpe kple aʋawɔlawo la, woble wo yi adzɔge tso dua gbɔ.+ Eye abe ale si wowɔ tsã ene la, wogadze wo dzi hewu ameawo dometɔ aɖewo le mɔ gã si ɖo ta Betel kple esi ɖo ta Gibea la dzi, Israel ŋutsu siwo ade blaetɔ̃ ku ɖe gbea dzi.+ 32 Eya ta Benyamin viwo gblɔ be: “Míegale wo sim le mía ŋgɔ abe tsã ene.”+ Ke Israel-viwo ya gblɔ be: “Míasi le wo nu, eye míable wo ayi adzɔge tso dua gbɔ ayi mɔ gãwo dzi.” 33 Israel ŋutsuwo katã tso le wo nɔƒewo va dze aʋa ɖe Baal-Tamar, ɣemaɣi la Israel ŋutsu siwo de xa ɖi ya do tso wo nɔƒewo le Gibea nutoa me. 34 Ale ŋutsu tiatia akpe ewo tso Israel blibo la va Gibea ŋgɔ, eye aʋa la nu sẽ ŋutɔ. Ke Benyamin viwo menya be vɔ̃ gogo yewo o. 35 Yehowa si Benyamin+ le Israel ŋgɔ, eye Israel-viwo wu Benyamin ŋutsu akpe blaeve vɔ atɔ̃ alafa ɖeka, siwo katã ta yi gbe ma gbe.+ 36 Gake Benyamin viwo susui be yewoaɖu Israel ŋutsuwo dzi esi wosi le Benyamin nu,+ gake ɖe wosi le wo nu elabena woɖo ŋu ɖe ame siwo de xa ɖe Gibea ŋu la ŋu.+ 37 Ke xadelawo wɔ kaba ho ɖo ta Gibea. Wokaka ɖe dua me, eye wowu dua me nɔlawo katã kple yi. 38 Ke Israel ŋutsuwo ɖo gbe ɖi kple xadelawo be woana dzudzɔ nade dzi le dua me wòanye dzesi na yewo. 39 Esi Israel-viwo si le aʋaa nu la, Benyamin ŋutsuwo dze wo dzi wu ame siwo anɔ blaetɔ̃ le Israel ŋutsuwo dome,+ eye wogblɔ be: “Edze ƒãa be míegale wo dzi ɖum abe ale si wònɔ le aʋa kemɛa me ene.”+ 40 Gake dzudzɔ babla de dzi le dua me wònye dzesi na wo. Eye esi Benyamin ŋutsuwo trɔ kpɔ megbe la, wokpɔ du bliboa katã le bibim eye dzudzɔ de dzi kɔtɔɔ. 41 Azɔ Israel ŋutsuwo trɔ ɖe wo ŋu, eye dzidzi ƒo Benyamin ŋutsuwo, elabena wokpɔe be vɔ̃ tu yewo. 42 Ale wosi le Israel ŋutsuwo nu ɖo ta gbedzi, ke aʋa la yɔ wo ɖe nu, eye ame siwo do tso dua me la va kpe ɖe wo nɔviwo ŋu wowu wo. 43 Woɖe to ɖe Benyamin viwo, wonya wo ɖe nu megbemakpɔmakpɔe. Wotsrɔ̃ wo eteƒe mekɔ o le Gibea ŋgɔ tututu le ɣedzeƒe gome. 44 Mlɔeba Benyamin ŋutsu akpe wuienyi tsi aʋa, wo katã wonye aʋakalẽtɔwo.+ 45 Benyamin viwo trɔ hesi ɖo ta gbedzi yi Rimon-gakpe+ la gbɔ, eye Israel-viwo wu wo dometɔ akpe atɔ̃ le mɔ gãwo dzi, eye wonya wo ɖe nu va se ɖe keke Gidom ke; eye wogawu ŋutsu akpe eve kpee. 46 Benyamin vi siwo katã tsi aʋa gbe ma gbe la le ame akpe blaeve vɔ atɔ̃, wo katã wonye aʋakalẽtɔ siwo ta yi.+ 47 Ke ŋutsu alafa ade trɔ hesi yi gbedzi yi Rimon-gakpe la gbɔ, eye wonɔ Rimon-gakpe la dzi ɣleti ene. 48 Israel ŋutsuwo trɔ ɖe Benyamin viwo ŋu, eye wowu duawo me nɔlawo kple yi, amegbetɔwo kple lãwo siaa, nu sia nu si kpɔtɔ le dua me ko. Azɔ hã, wotɔ dzo du siwo katã wokpɔ le afi siwo woto la.\n^ Egɔmeɖeɖe tẽe, “va abe ame ɖeka ene.”\n^ Agate ŋu afia, “Gibea ƒe anyigbatɔwo.”\n^ Egɔmeɖeɖe tẽe, “abe ame ɖeka ene.”\n^ Egɔmeɖeɖe tẽe, “le tsitre.”


GBE BUBU Albanian Amharic Arabic Bengali Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greenlandic Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Macedonian Marathi Myanmar Norwegian Papiamento (Curaçao) Polish Portuguese Punjabi Romanian Russian Samoan Sepedi Setswana Slovak Slovenian Spanish Swahili Swedish Telugu Thai Turkish Ukrainian Urdu Vietnamese\n“Edze abe ele bɔbɔe be woalɔ̃ ame zi gbãtɔ wu be woayi edzi alɔ̃e ene.”—ÐK. KAREN KAYSER.\nÐEWOHĨ mewɔ nuku be srɔ̃ɖeɖe siwo me lɔlɔ̃ mele o va le dzidzim ɖe edzi o. Srɔ̃ɖeɖe nye amegbetɔ ƒe ƒomedodo nyadri aɖe, eye ame geɖe gena ɖe eme dzadzraɖo boo aɖeke mawɔmawɔe. Ðk. Dean S. Edell gblɔ be: “Wodoa míaƒe ʋukuɖaŋu kpɔna ne míeyina ʋukukugbalẽvi xɔ ge, gake asi koe míedea agbalẽ te hexɔa srɔ̃ɖeɖaseɖigbalẽ ya.”\nEyata togbɔ be srɔ̃ɖeɖe geɖe like eye wole dzidzɔ vavãtɔ kpɔm hã la, geɖe hã le nɔnɔme sesẽwo me tom. Ðewohĩ srɔ̃tɔ siawo dometɔ ɖeka alo wo ame evea siaa ge ɖe srɔ̃ɖeɖe me henɔ mɔ kpɔm na nu geɖe gake aɖaŋu siwo hiã be woatsɔ alé ƒomedodoa ɖe te ɣeyiɣi didi mele wo si o. Ðk. Harry Reis ɖe nu me be: “Ne ƒomedodo kplikplikpli va ɖo amewo dome zi gbãtɔ la, wova kana ɖe wo nɔewo dzi ale gbegbe.” Wosena le wo ɖokui me abe ɖe woƒe zɔhɛawo “koe nye amesi ƒe nukpɔsusuwo sɔ kple wo tɔ le anyigba dzi ene. Seselelãme ma nu tsina ɣeaɖewoɣi, eye ne edzɔ nenema la, ate ŋu agblẽ nu geɖe le srɔ̃ɖeɖea ŋu.”\nDzidzɔtɔe la, medzɔna nenema gbegbe le srɔ̃ɖeɖe geɖe me o. Gake mina míade ŋugble le nusiwo na ame aɖewo ƒe lɔlɔ̃ nu tsi la dometɔ ʋɛ aɖewo ŋu kpuie.\nDziɖeleameƒo—“Menye Nusiae Menɔ Mɔ Kpɔm na O”\nRose gblɔ be: “Esime mía kple Jim míeɖe mía nɔewo la, mebui be míaƒe ƒomedodoa ava nɔ abe glitoto me Fiavinyɔnu Dzetugbe si Fiaviŋutsu Dzeɖekɛ aɖe gbugbɔ nu na le alɔ̃ me lɔlɔ̃tɔe tɔ ene—si anye lɔlɔ̃ɖeɖefia mía nɔewo belénametɔe kple ameŋubutɔe ɖeɖe sɔŋ.” Gake le ɣeyiɣi aɖe megbe la, Rose ƒe “fiavia” meva nye amelɔ̃la abe alesi wòkpɔ mɔe ene o. Egblɔ be: “Mlɔeba la, eƒe nu va to le ŋkume nam ale gbegbe.”\nSinimawo, agbalẽwo, kple hadzidzi nyanyɛwo ƒoa nu tso lɔlɔ̃ ŋu le mɔ si mesɔ le nudzɔdzɔ ŋutɔŋutɔ nu o la nu. Ne ŋutsu kple nyɔnu le zɔzɔm do ŋgɔ na srɔ̃ɖeɖe la, awɔ na wo be nusi dim yewole la tututue nye ma yewo kpɔ; gake le srɔ̃ɖeɖe ƒe ʋɛ aɖewo megbe la, wova ƒoa nya ta be drɔ̃e ko wònye kum yewonɔ! Ne nɔnɔmeawo mesɔ kple esiwo woxlẽ le lɔlɔ̃ ŋuti gligbalẽwo me o ko la, wobua srɔ̃ɖeɖe me kuxi siwo gbɔ woate ŋu akpɔ be wonye kpododonu ƒe dzesi.\nNyateƒee, srɔ̃ɖeɖe me mɔkpɔkpɔ aɖewo sɔ. Le kpɔɖeŋu me, esɔ be ame nakpɔ mɔ na lɔlɔ̃, ɖetsɔleme, kple kpekpeɖeŋu tso srɔ̃a gbɔ. Ke hã ate ŋu adzɔ be didi siawo gɔ̃ hã mava eme na ame o. Meena, si nye ɖetugbi aɖe si ɖe srɔ̃ yeye le India gblɔ be: “Ewɔna nam ko abe ɖe nyemeɖe srɔ̃ o ene. Mese le ɖokuinye me be metsi akogo eye wogblẽm ɖi.”\nMasɔmasɔ na Ame Nɔewo—“Míaƒe Didiwo Mele Ðeka O”\nNyɔnu aɖe gblɔ be: “Mía kple srɔ̃nyeŋutsu ƒe didiwo katã kloe tsi tre ɖe wo nɔewo ŋu. Ŋkeke aɖeke meva yi kpɔ si nyemebu fɔ ɖokuinye le eɖeɖe ta o. Míesɔ na mía nɔewo kura o.”\nZi geɖe la, eteƒe medidina hafi srɔ̃tɔwo va kpɔnɛ be yewoƒe nukpɔsusuwo mesɔ le nu geɖe me abe alesi wòdzee ene le yewoƒe zɔzɔ do ŋgɔ na srɔ̃ɖeɖe me o. Ðk. Nina S. Fields gblɔ be: “Zi geɖe la, srɔ̃ɖeɖe va ɖea nɔnɔme aɖewo siwo ame evea tsɔ ɣla wo nɔewo le woƒe trenɔɣiwo ɖe go.”\nAle wɔ be le srɔ̃ɖeɖe megbe la, srɔ̃tɔ aɖewo aƒo nya ta be yewomesɔ na yewo nɔewo kura o. Ðk. Aaron T. Beck gblɔ be: “Togbɔ be amewo ƒe didi kple amenyenye asɔ le go aɖewo me hã la, ame akpa gãtɔ gena ɖe srɔ̃ɖeɖe me esime vovototo gãwo nɔa woƒe nuwɔna, agbenɔnɔ, kple nɔnɔme me.” Srɔ̃tɔ geɖe menya alesi woawɔ akpɔ vovototo mawo gbɔ o.\nDzrehehe—“Míenɔa Nyahehe Dzi Ɣesiaɣi”\nEsi Cindy nɔ nu ƒom tso eƒe srɔ̃ɖeɖe ƒe gɔmedzedze ŋu la, egblɔ be: “Alesi gbegbe míewɔa dzree wɔ nuku na mí ŋutɔ—míedoa ɣli gɔ̃ hã, alo esi gavloe wue nye be míeléa dziku ɖe dɔme ɖe mía nɔewo ŋu ŋkeke geɖe.”\nMasɔmasɔwo megbea srɔ̃ɖeɖe me nɔnɔ o. Gake aleke wokpɔa wo gbɔe? Ðk. Daniel Goleman ŋlɔ be: “Le srɔ̃ɖeɖe nyuitɔ me la, srɔ̃ŋutsu kple srɔ̃nyɔnu hea nya ɖe wo nɔewo ŋu faa. Gake zi geɖe la, woƒoa nu tso masɔmasɔwo ŋu le dziku helĩhelĩ me wònyea gbɔɖiɖi wo nɔewo.”\nNe edzɔ alea la, dzeɖoɖo va zua nyaʋawɔwɔ si me amesiame tea tɔ ɖe eƒe nukpɔsusu dzi vevie eye nyagbewo va nyea aʋawɔnuwo tsɔ wu be woanye dzeɖonyawo. Eŋutinunyalawo ƒe ha aɖe gblɔ be: “Nusiwo nyahehe si nu womelé o gblẽna wu dometɔ ɖekae nye be nyagbe siwo ate ŋu ana be srɔ̃ɖeɖea me nagblẽ va nɔa dodom le srɔ̃tɔawo nu.”\nNyɔnu aɖe ʋu eme le eƒe srɔ̃ɖeɖe ƒe atɔ̃ megbe be: “Medzudzɔ míaƒe srɔ̃ɖeɖe ƒe dzidzedzekpɔkpɔ ŋuti agbagbawo dzedze. Menya be maɖɔ ɖo fifia gbeɖe o. Eyata nusi ŋu metsi dzi ɖo koe nye mía viwo.”\nWogblɔ be nusi tsi tre ɖe lɔlɔ̃ ŋu tututue nye ɖekematsɔleme ke menye fuléle o. Le nyateƒe me la, ɖekematsɔleme ate ŋu agblẽ nu le srɔ̃ɖeɖe ŋu vevie abe alesi fuléle gblẽa nui ene.\nNublanuitɔe la, srɔ̃ɖeɖe si me lɔlɔ̃ mele o va maa srɔ̃tɔ aɖewo ale gbegbe be womegakpɔa mɔ na tɔtrɔ aɖeke o. Le kpɔɖeŋu me, srɔ̃ŋutsu aɖe gblɔ be yeƒe srɔ̃ɖeɖe ƒe 23 le ko abe “dɔ aɖe si medze ame ŋu o wɔwɔ” ene. Egblɔ kpee be: “Àwɔ tɔwò sinua le nɔnɔmea ŋu.” Nenema ke srɔ̃nyɔnu aɖe si ŋkɔe nye Wendy bu mɔkpɔkpɔ keŋkeŋ le woa kple srɔ̃a ƒe srɔ̃ɖeɖe ƒe adre dome ƒomedodo dzadzraɖo gome. Egblɔ be: “Medze agbagba zi geɖe, gake ɖeko wògbãa dzi nam ɣesiaɣi. Mlɔeba meva lé blanui. Nyemedi be nu ma nagadzɔ ɖe dzinye azɔ o. Ne mekpɔ mɔ na nɔnɔmeawo ƒe nyonyo la, ɖeko mawɔ fu ɖokuinye. Nyemakpɔ mɔ na naneke o boŋ—ana nyemakpɔ dzidzɔ ale o, gake ana nyemalé blanui ya o teti.”\nDziɖeleameƒo, masɔmasɔ na ame nɔewo, dzrehehe, kple ɖekematsɔleme nye nusiwo ate ŋu ahe srɔ̃ɖeɖe si me dzidzɔ mele o vɛ dometɔ aɖewo ko. Edze ƒã be nu bubu geɖe gali—siwo dometɔ ʋɛ aɖewo wode dzesii ɖe aɖaka si le axa 5 lia me. Eɖanye nuka ke gbɔe wòtsona o, ɖe mɔkpɔkpɔ li na srɔ̃tɔ siwo wòdze abe srɔ̃ɖeɖe si me dzidzɔ mele o ƒe mɔ̃ ɖe wo enea?\nSRƆ̃ÐEÐE SIWO ME LƆLƆ̃ MELE O—EGBƆTSONU BUBUWO\n• Ga: “Ame aɖe asusui be ɖoɖowɔwɔ ɖe gazazã ŋu ɖekae akpe ɖe srɔ̃tɔwo ŋu le nuwɔwɔ aduadu me, ana woazã woƒe nunɔamesiwo ɖekae atsɔ akpɔ agbemenuhiahiãwo gbɔe, eye woƒe agbagbadzedzewo me tsonuwo avivi wo nu. Gake le go sia me hã la, nusi ate ŋu abla srɔ̃tɔwo ɖekae la gate ŋu maa wo me zi geɖe.”—Ðk. Aaron T. Beck.\n• Vidzidzi: “Míekpɔe be srɔ̃tɔ 67 le alafa me ƒe dzidzɔkpɔkpɔ le srɔ̃ɖeɖe me dzi ɖena kpɔtɔna ŋutɔ le wo vi gbãtɔ dzidzi vɔ megbe, eye masɔmasɔwo doa mo ɖa zi gbɔ zi enyi wu. Nusitae ƒe ɖee nye be ɖeɖi tea dzilawo ŋu eye vovo meganɔa wo ŋu o.”—Ðk. John Gottman.\n• Amebeble: “Zi geɖe la, nuteƒemawɔmawɔ lɔa amebeble ɖe eme, eye ne míagblɔe ŋutɔŋutɔ la, amebeble mena wogakana ɖe ame dzi o. Esi wònye kakaɖeamedzi le vevie ale gbegbe le srɔ̃ɖeɖe kpɔdzidzedze siwo nɔa anyi didi me ta la, ɖe wòwɔ nuku be amebeble te ŋu gblẽa nu ale gbegbe le srɔ̃ɖekadodowo ŋua?”—Ðk. Nina S. Fields.\n• Gbɔdɔdɔ: “Kaka srɔ̃tɔwo nabia srɔ̃gbegbalẽ le ʋɔnu la, ebɔna nukutɔe be wote gbɔdɔdɔ tete wo nɔewo ɣeyiɣi didi ŋutɔ. Le ame aɖewo gome la, womegadɔa wo nɔewo gbɔ koŋ o, eye le bubuwo gome la, ɖeko gbɔdɔdɔ nye nusi wowɔna ko, be srɔ̃tɔa ɖeka natsɔ aɖi kɔ na eƒe hiahiãwoe.”—Judith S. Wallerstein, susuŋutinunyala.\nALEKE WÒKPƆA ŊUSẼ ÐE ÐEVIWO DZII?\nÐe wò srɔ̃ɖeɖe ƒe nyonyome ate ŋu akpɔ ŋusẽ ɖe viwòwo dzia? Le Ðk. John Gottman, amesi wɔ numekuku le srɔ̃tɔwo ŋu ƒe 20 sɔŋ ƒe nya nu la, ŋuɖoɖoae nye ẽ. Egblɔ be: “Le ƒe ewo teƒe eve ƒe numekuku siwo míewɔ me la, míekpɔe be dzila siwo dzi medzɔna o ƒe vidzĩwo ƒe dzi tsona kabakaba wu ne wole fefem kpli wo eye womete ŋu nɔa anyi kpoo o. Le ɣeyiɣi aɖe megbe la, srɔ̃ɖeɖe me dzrehehewo na womete ŋu dzea agbagba nyuie le suku o, aleke ke woƒe susu ɖae hã.” To vovo na ema la, Ðk. Gottman gblɔ be dzila siwo dome ƒomedodo nyui le ƒe viwo “dzea agbagba nyuie wu le suku kple hadome siaa, le esi wo dzilawo fia wo alesi woade bubu ame bubuwo ŋu ahakpɔ seselelãme gome fuɖenamewo gbɔe ta.”\nƉoe Ɖe Amewo Ɖoe Ɖe Amewo Nukata Lɔlɔ̃ Nu Tsina?\ng01 1/8 axa 4-6


GBE BUBU Albanian Amharic Arabic Bengali Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hiligaynon Hindi Hungarian Igbo Indonesian Italian Japanese Kannada Kirghiz Korean Latvian Lithuanian Malagasy Marathi Norwegian Papiamento (Curaçao) Polish Portuguese Punjabi Romanian Russian Samoan Setswana Slovak Slovenian Spanish Swahili Swedish Tagalog Telugu Thai Turkish Ukrainian Urdu\nMAWU tsɔ tiatiawɔwɔ ƒe ŋutete yra ame gbãtɔ Adam kple Xawa. Etsɔ Eden-bɔa dzi kpɔkpɔ de asi na Adam. Adam ƒe dɔdasia dometɔ aɖee nye be wòatia ŋkɔ si wòayɔ na lãwo. (Mose I, 2:15, 19) Vevietɔ wu la, Adam kple Xawa ate ŋu atiae be yewoaɖo to Mawu alo yewomaɖo toe o.—Mose I, 2:17, 18.\nTso ɣemaɣi vaseɖe fifia la amewo wɔ nyametsotso biliɔn gbogbo aɖewo—geɖewo nyo, ɖewo mesɔ o, bubuwo vɔ̃ɖi ŋutɔ. Nyametsotso gbegblẽ aɖewo siwo amegbetɔwo wɔ he afɔkuwo vɛ. Ke hã Mawu mede nu míaƒe tiatiawɔblɔɖea me kpɔ o. Esi Mawu nye Fofo lɔ̃ame ta la, enaa mí kpekpeɖeŋu to Biblia dzi be míate ŋu awɔ nyametsotso nyuiwo. Exlɔ̃a nu mí hã ku ɖe afɔku siwo le tiatia gbegblẽ wɔwɔ me ŋu. Biblia gblɔ be míaŋe nusi míeƒã.—Galatiatɔwo 6:7.\nAme Ŋutɔ ƒe Nyametsotsowo Wɔwɔ\nLe nya aɖewo me la, Mawu gblɔ nusi wòdi tso mía si eme kɔna, eye wònana mɔfiafia tɔxɛ aɖewo mí. Gake le nya akpa gãtɔ me la, Biblia mewɔ sewo be woafia nusianu si míawɔ le mía ŋutɔwo ƒe nyawo me o. Le ema teƒe la, ena mɔfiafia gbadzaa si ɖea mɔ na amesiame be wòawɔ nusi dzroe alo wòawɔ eƒe dzimedidi. Le kpɔɖeŋu me, de dzesi nya si wògblɔ ku ɖe modzakaɖeɖe ŋu.\nŊɔŋlɔawo yɔ Yehowa be ‘Mawu dzidzɔtɔ.’ (Timoteo I, 1:11) Mawu ƒe Nya ƒo nu tso “nukoɣi” kple “ɣeɖuɣi” ŋu. (Nyagblɔla 3:1, 4) Biblia gblɔ be Fia Dawid ƒo ha tsɔ ɖe modzakae na ame bubuwo. (Samuel I, 16:16-18, 23) Yesu de srɔ̃ɖeƒe aɖe eye wòtrɔ tsi wòzu wein tsɔ kpe asi ɖe srɔ̃ɖeɖea ŋu.—Yohanes 2:1-10.\nKe hã Biblia xlɔ̃ nu wòsɔ nyuie be: “Ne èzɔ kple nunyalawo la, àdze nunya; ke ne ède ha kple bometsilawo la, àzu ame gbegblẽ.” (Lododowo 13:20) “Atsaƒoƒo” kple agbegbegblẽnɔnɔ ƒe nuwɔnawo nye nuvɔ̃wɔwɔ si tsia tre ɖe Mawu ŋu, eye woate ŋu agblẽ mía kpli ƒe ƒomedodo me. (Efesotɔwo 5:3-5) Ne wono aha ŋumaɖɔɖotɔe le hadomekpekpewo me la, ete ŋu hea afɔku gãwo vɛ. (Lododowo 23:29-35; Yesaya 5:11, 12) Yehowa Mawu léa fu ŋutasẽnuwɔwɔ hã.—Psalmo 11:5; Lododowo 3:31.\nBiblia me kpukpui siawo kpena ɖe mía ŋu be Mawu ƒe nukpɔsusu ku ɖe modzakaɖeɖe ŋu sua mía si. Ne Kristotɔwo di be yewoawɔ tiatia la, woléa ŋku ɖe eŋu be esɔ ɖe Biblia ƒe nukpɔsusu nu hã. Nyateƒee, mía dometɔ ɖesiaɖe atsɔ eya ŋutɔ ƒe tiatiawɔwɔ me tsonu ƒe agba eɖanye nyui alo vɔ̃e o.—Galatiatɔwo 6:7-10.\nNenema ke woxlɔ̃ nu Kristotɔwo be woawɔ nyametsotso nyui siwo ku ɖe awudodo, srɔ̃ɖeɖe, dzilanyenye, kple dɔwɔnyawo ŋu wòasɔ kple Biblia ƒe gɔmeɖosewo. Esiawo lɔ nya siwo ŋu womeƒo nu tsoe tẽ le Ŋɔŋlɔawo me o ɖe eme, ke hã gɔmeɖose si dze le eme kpena ɖe wo ŋu be wowɔa nyametsotso si nɔ te ɖe woƒe dzitsinya dzi. (Romatɔwo 2:14, 15) Ele be gɔmeɖose si gbɔna la nawɔ dɔ le Kristotɔ ɖesiaɖe ŋutɔ ƒe nyametsotso si wòawɔ la me: “Ne miele nu ɖum alo miele nu nom alo miele dɔ aɖe wɔm la, miwɔ ye katã na Mawu ƒe kafukafu.”—Korintotɔwo I, 10:31.\nLe tiatiawɔwɔ ƒe nya sia me la, ele be míalé ŋku ɖe gɔmeɖose si nye ‘míagade nu ame bubu ƒe nya me o’ ŋu. (Tesalonikatɔwo I, 4:11) Tiatia vovovowo nɔa anyi zi geɖe Kristotɔ ate ŋu awɔ siwo matsi tre ɖe Mawu ƒe lɔlɔ̃nu ŋu o. Eyata Kristotɔ aɖe ƒe tiatiawɔwɔ ato vovo tso Kristotɔ bubuwo tɔ gbɔ. Madzɔ dzi na Mawu be wòakpɔ be esubɔlawo le ʋɔnu drɔ̃m wo nɔewo o. (Yakobo 4:11, 12) Biblia xlɔ̃ nu le nunya me be: “Ame aɖeke nagakpe fu abe . . . amesi doa gaglãsu ɖe ame bubuwo ƒe nya me la ene o.”—Petro I, 4:15.\nNyametsotso be Woasubɔ Mawu\nBiblia te gbe ɖe viɖe siwo le toɖoɖo Mawu me dzi. Ke hã Mawu mezia ame aɖeke dzi be wòasubɔ ye o. Le ema teƒe la ekpea eƒe nuwɔwɔ siwo nye amegbetɔwo be woava nye ye subɔlawo. Le kpɔɖeŋu me, Biblia gblɔ be: “Miva, mina míabɔbɔ ade ta agu adze klo ɖe Yehowa, mía wɔla, ŋku me.”—Psalmo 95:6.\nBlema Israel-dukɔa gbɔe wodo amekpekpe sia ɖo. Ƒe 3,500 kple edzivɔe nye esi va yi Israel-dukɔa nɔ tsitre ɖe Sinai-toa gɔme, eye Mawu gblɔ tadeagu vavã ƒe ɖoɖo si dze le Mose ƒe Sea me fia woamawo si nye ame miliɔn nanewo. Fifia tiatiawɔwɔ dze ŋgɔ wo: Ðe woasubɔ Mawu alo womasubɔe oa? Aleke woɖo eŋui? Wo katã wotsɔ nusɔsɔ gblɔ be: ‘Nya, siwo katã Yehowa gblɔ la, míawɔe, eye míalé eme ɖe asi.’ (Mose II, 24:7) Nyametsotso be woasubɔ Yehowa alo womasubɔe o nye esi woa ŋutɔwo wɔ.\nLe ƒe alafa gbãtɔ me la, Yesu ɖo gbeƒãɖeɖe Mawu ƒe Fiaɖuƒe nyanyuia anyi. (Mateo 4:17; 24:14) Mezii ɖe ame aɖeke dzi be wòaƒo eɖokui ɖe dɔ sia wɔwɔ me o. Ke boŋ ekpe ame bubuwo dɔmenyotɔe be: ‘Va nɔ yonyeme.’ (Marko 2:14; 10:21) Ame geɖewo lɔ̃ ɖe eƒe amekpekpea dzi eye wodze gbeƒãɖeɖe gɔme kplii. (Luka 10:1-9) Ɣeaɖeɣi megbe la, ame aɖewo trɔ le Yesu yome. Yuda dee asi. (Yohanes 6:66; Dɔwɔwɔwo 1:25) Emegbe ame geɖe wu va zu nusrɔ̃lawo le apostoloawo ƒe mɔfiafia te ke menye yie wotsɔ ɖe wo ŋu hafi o ke boŋ woa ŋutɔwoe tso le woƒe lɔlɔ̃nu me. Wowɔ ‘tiatia si sɔ’ eye ‘wozu xɔsetɔwo.’ (Dɔwɔwɔwo 13:48; 17:34) Egbea hã Kristotɔ vavãwo ɖoa to Mawu ƒe Nya la kple dzi faa eye wowɔna ɖe Yesu ƒe nufiafia dzi.\nEme kɔ ƒã be enye Mawu ƒe didi be míazã míaƒe ŋutete awɔ tiatiawo. Ena mɔfiafia mí hã le Biblia me si kpena ɖe mía ŋu be míawɔ nyametsotso nyuitɔwo. (Psalmo 25:12) Le afisiwo woawɔ ame ŋutɔ ƒe nyametsotso le la, ele be Kristotɔ ɖesiaɖe nadzro mawumegɔmeɖosewo me nyuie. Esia wɔwɔ me koe míate ŋu atsɔ “subɔsubɔ kɔkɔe si miawɔ kple miaƒe tamebubu ƒe ŋutete” ana Mawu.—Romatɔwo 12:1.\nƉoe Ɖe Amewo Ɖoe Ɖe Amewo Aleke Wole Be Míawɔ Míaƒe Tiatiawɔblɔɖe Ŋudɔe?\ng03 3/8 axa 22-23


Ðe Nèle Wò Subɔsubɔdɔ La Wɔm Bliboea? — Gbetakpɔxɔ INTERNET DZI AGBALẼDZRAƉOƑE\nw19 April axa 1-32\nGbetakpɔxɔ Le Gbeƒã Ðem Yehowa Ƒe Fiaɖuƒe (Tata Si Míesrɔ̃na)—2019\nNa Dzo Nanɔ Mewò Ðe Gbeƒãɖeɖedɔa Ŋu\nGbetakpɔxɔ Le Gbeƒã Ðem Yehowa Ƒe Fiaɖuƒe—2015\n4 Kpuie ko la, nu si wòfia be míawɔ míaƒe subɔsubɔdɔa bliboe ye nye be míaƒo mía ɖokui ɖe gbeƒãɖeɖe kple nufiafia dɔa me bliboe ale si míate ŋui. Gake, esia bia nu geɖe wu be míazã gaƒoƒo geɖe le gbeadzisubɔsubɔdɔa me ko. Susu si tae míeɖea gbeƒã ɖo la hã le vevie na Yehowa. Esi míelɔ̃ Yehowa kple mía haviwo ta la, míedzea agbagba wɔa míaƒe ŋutete katã le míaƒe Kristotɔwo ƒe subɔsubɔdɔa* me kple luʋɔ blibo. (Marko 12:30, 31; Kol. 3:23) Mawu subɔsubɔ kple luʋɔ blibo fia be míatsɔ mía ɖokuiwo ana faa azã míaƒe ŋusẽ kple ŋutetewo le subɔsubɔdɔ si wòde asi na mí la me ale si míate ŋui. Ne míedea asixɔxɔ mɔnukpɔkpɔ si su mía si be míawɔ gbeƒãɖeɖedɔa ŋu la, esia awɔe be míadze agbagba aɖe gbeƒã nya nyuia na ame geɖe ale si nu míate ŋui.\n13 Nu ɖeka aɖe si ate ŋu akpe ɖe mía ŋu míaƒe susu nanɔ gbeƒãɖeɖedɔa ŋue nye be míanɔ agbe tsɛ, ale be míate ŋu azã ɣeyiɣi geɖe wu atsɔ akpe ɖe amewo ŋu woanya Yehowa ahalɔ̃e.* Le kpɔɖeŋu me, ɖe míate ŋu aɖe ɣeyiɣi si míetsɔ wɔa ŋutilãmedɔ la dzi akpɔtɔ ale be míate ŋu azã ɣeyiɣi geɖe wu atsɔ aɖe gbeƒã le kwasiɖaa mea? Ðe míate ŋu aɖe modzakaɖeɖe siwo xɔa ɣeyiɣi geɖe le mía si la dzi akpɔtɔa?\nNe míewɔa nu siwo míesrɔ̃ le kwasiɖa domedome kpekpea me dzi la, esia akpe ɖe mía ŋu be míana míaƒe subɔsubɔdɔa nanɔ nyonyom ɖe edzi (Kpɔ memama 15-16 lia)*\n15-16. Le ɖekawɔwɔ me kple nya si dze le 1 Timoteo 4:13, 15 la, aleke míawɔ be míaƒe gbeƒãɖeɖe kple nufiafiaɖaŋu nanɔ nyonyom ɖe edzi? (Kpɔ aɖaka si nye “Taɖodzinu Siwo Akpe Ðe Ŋunye Mawɔ Nye Subɔsubɔdɔa Bliboe.”)\n17 Mɔnukpɔkpɔ gã kae nye esi su mía si be Yehowa na míenye eƒe “hadɔwɔlawo”! (1 Kor. 3:9) Ne ‘èkpɔ nu siwo le vevie wu la dze sii’ eye nètsɔ wò susu ɖo míaƒe Kristotɔwo ƒe subɔsubɔdɔa ŋu bliboe la, esia awɔe be ‘nàsubɔ Yehowa kple dzidzɔ.’ (Flp. 1:10; Ps. 100:2) Esi wò hã ènye nya nyui gbeƒãɖela ta la, àte ŋu aka ɖe edzi be, nɔnɔme sesẽ alo kuxi ka kee ɖava dziwò o, Mawu ana ŋusẽ si nèhiã la wò be nàwɔ wò subɔsubɔdɔa bliboe. (2 Kor. 4:1, 7; 6:4) Wò nɔnɔmea ɖaɖe mɔ na wò be nàwɔ geɖe loo alo nu vi aɖe koe nètea ŋu wɔna le ale si nɔnɔmea le nu o, ne ɖaseɖiɖidɔ si nèwɔna la tso luʋɔ blibo me la, ekema, ‘àkpɔ susu si ta nàtso aseye’ ɖo. (Gal. 6:4) Ne èwɔ wò subɔsubɔdɔa bliboe la, àto esia me aɖee afia be èlɔ̃ Yehowa kple hawòvi. “Ne èwɔ esia la, àxɔ ɖokuiwò kple ame siwo ɖoa to wò la siaa ɖe agbe.”—1 Tim. 4:16.\nYesu de se na mí be míaɖe gbeƒã Fiaɖuƒe ŋuti nya nyuia eye míawɔ amewo nusrɔ̃lawoe. Nyati sia aƒo nu tso nu si míawɔ be míate ŋu awɔ míaƒe subɔsubɔdɔ la bliboe, nenye be míele nɔnɔme sesẽwo me tom gɔ̃ hã ŋu. Azɔ hã, míasrɔ̃ nu tso nu si míawɔ be míagabi ɖe gbeƒãɖeɖedɔa me nyuie eye míase vivi nɛ wu la ŋu.\nNYAMEÐEÐE: Míaƒe Kristotɔwo ƒe subɔsubɔdɔa ƒe akpa aɖewoe nye gbeƒãɖeɖe kple nufiafia dɔa, teokrasixɔtudɔwo kpakple beléle na xɔawo, kple kpekpeɖeŋunadɔwo ne afɔkuwo dzɔ.—2 Kor. 5:18, 19; 8:4.\nKpɔ afɔɖeɖe adre siwo ŋu woƒo nu tsoe le aɖaka si nye “Ale Si Nànɔ Agbe Tsɛ,” si dze le July 2016, ƒe Gbetakpɔxɔ me, axa 10 lia.\nNU SI LE EDZI YIM LE FOTOAWO ME: Nɔvinyɔnu aɖe le tɔtrɔyi ƒe wɔwɔfia wɔm le kwasiɖa domedome kpekpea me. Eyome, esi kpekpea ƒe zimenɔlaa le aɖaŋu ɖom nɛ la, ele nuŋlɔɖi wɔm ɖe eƒe Nufiafia gbalẽ gbadzaa me. Emegbe, ele nu siwo wòsrɔ̃ le kpekpea me la ŋu dɔ wɔm le gbeƒãɖeɖedɔa me le kwasiɖanuwuwu.


Nyɔ! | July 8, 2005\nGBE BUBU Albanian Amharic China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Iloko Indonesian Italian Japanese Korean Latvian Lithuanian Norwegian Polish Portuguese Romanian Russian Slovak Slovenian Spanish Swahili Swedish Thai Ukrainian Urdu\nKesinɔtɔwo ƒe Tsi\nGermanytɔwo ƒe magazine si nye Natur+Kosmos gblɔ be: “Enye nusi va le tsia dzi fifia. Sukuvi kɔŋkumewo ƒe nugoe me tsi si woƒle le fiase me la nɔa wo ŋu ɣesiaɣi. Le New York la, ame kɔŋkumewo va doa go le tsidzrafiasewo me. Eye amedzrodzeƒe nyuitɔwo kekeake siwo si kplɔ̃ŋutisubɔla le la dzraa nugoe me tsi siwo tso xexeame ƒe teƒe vovovowo, eye asixɔxɔ si wodea wein nyuitɔwo kekeake ŋu lae wodea woawo hã ŋu.” Tsia ƒe asi mebɔbɔ kura o. Nyatia gblɔ be: “Amewo xea ga gbogbo aɖe ɖe nugoe me tsi si wotsɔna ɖe asi ta.” Le amedzrodzeƒe aɖewo la, woate ŋu adzra tsi si wonya be etso tsiwɔƒe nyui ŋutɔ aɖe la ƒe lita ɖeka wòade euro 62 (United States dɔlar 81). Togbɔ be nugoe me tsi ŋue ame aɖewo kpɔa dzidzɔ ɖo wu henona hã la, mefia be anyo wu be wò hã nànoe o. Tsiwɔƒe aɖewo doa ŋugbe be yewoƒe tsia ana ame ƒe susu kple lãme nanyo, be ana wòanɔ lãmesẽ me ahanya akpɔ. Gake tsiŋutinunyala geɖe meke ɖe viɖe aɖeke si le nugoe me tsi nono wu tsi ŋutɔ nono me ŋu o. Le kpɔɖeŋu me, nyatia gblɔ be le Germany la, pɔmpi me tsi sɔ kple nugoe me tsi siwo katã wowɔna le xexeame la ƒe afã ya teti. Eye mehiã be woade pɔmpi me tsi nugoe me alo adee ʋu tso teƒe si didi kilometa akpe nanewo hafi akpɔe ano o.—g05 5/8.\nNya Ɣaɣla Siwo Ku ɖe Franseawo ƒe Nuɖuɖu Ŋu\nUC Berkeley Wellness Letter gblɔ be: “Franseawo ɖua aminu sɔ gbɔ ŋutɔ, evɔ wole tsralɛ wu Amerikatɔwo eye naneke meli si fia be woava lolo hã akpa o. Amerikatɔ siwo dzidɔ wuna la sɔ gbɔ wu wo tɔ teƒe eve eye wo tɔ ye le ʋɛ wu le dukɔ siwo katã le [Europa Dukɔwo ƒe Ðekawɔha] me la dome.” Nukatae nyaa le nenema? Wellness Letter gblɔ be ŋuɖoɖoa ate ŋu anye be esi Franseawo “meɖua nusiwo me nuɖuɖumeŋusẽ (calories) le sɔgbɔ o” tae. Numekuku aɖe si wowɔ le Paris kple Philadelphia si le Pennsylvania, U.S.A. ƒe nuɖuɖudzraƒewo ɖee fia be nusi Franseawo ɖuna la le sue boo wu Amerikatɔwo tɔ. Woƒe nuɖaɖafiagbalẽwo hã to vovo. Le kpɔɖeŋu me, lã siwo sɔ be woaɖu ƒe ʋɛ aɖewo koe Franseawo ƒe nuɖaɖafiagbalẽwo gblɔ be woazã. Nyatia gblɔ be: “Ðewohĩ nusi ŋu woke ɖo wòɖe dzesi wue nye be togbɔ be nusi Franseawo ɖuna le sue wu Amerikatɔwo tɔ hã la, ɣeyiɣi si wozãna tsɔ ɖunɛ ya didina wu. Le mama dedie nu la, Franseawo zã miniti 100 gbesiagbe ɖe nuɖuɖu ɖeɖe ŋu, evɔ Amerikatɔwo ya tsɔa woƒe gbesiagbe nuɖuɖu (alo nu bubu ɖesiaɖe) mina gbli le miniti 60 ko me.” Ekema aleke míaƒo nya tae? Mègaɖu nu siwo me nuɖuɖumeŋusẽ sɔ gbɔ le o. Mègaɖu nu wòasɔ gbɔ akpa o. Mègatsi dzi ɖe nua ɖuɖu ŋu o. Ne woka nuɖuɖu gbogbo aɖe na wò la, na ɖe wò zɔhɛ aɖe alo nàtsɔ eƒe afã ayi aƒeme. Eye “na dzi nadzɔ wò ne èle nu ɖum le aƒeme.”—g05 5/8.\nHehe Nana Ðevi Siwo Se Gbe Eve\nMexico City ƒe nyadzɔdzɔgbalẽ si nye Milenio gblɔ be: “Ne wotsɔ dzigbɔɖi kple ŋuɖɔɖo he ɖeviwo la, gbe geɖe si wose la ate ŋu aɖe vi gã aɖe na woawo ŋutɔ, woƒe ƒomewo, kple ameƒomea siaa.” Numekukuwo na “woƒo nya ta be ɖevi siwo se gbe eve la nyaa nu le suku wu esiwo se gbe ɖeka ko.” Ɣeaɖewoɣi la, ɖeviwo tsakana nyawo tso gbe eveawo siaa me tsɔ gblɔa nya ɖeka alo gblɔa nya le gbe ɖeka me abe alesi wogblɔnɛ le evelia me ene si mesɔ o, eye esia ɖea fu na dzilawo. Ke hã, Nufialagã Tony Cline si nye susuŋutinunyala si srɔ̃a nu tso ɖeviwo ƒe gbegbɔgblɔ ŋutetewo ŋu la gblɔ be: “Gbeŋutise me ‘vodada’ siawo menyea vodada gãwo o, eye woɖɔa wo ɖo kaba.” Ne dzilawo dometɔ ɖesiaɖe fia gbe si wòdona la ɖevia tso edziɣi la, ete ŋu srɔ̃na evea bɔbɔe, eye ne ɖevia va le tsitsim la, ete ŋu va doa wo dometɔ ɖesiaɖe nyuie.—g05 5/8.\nAlẽwo Kpɔa Ame ƒe Ŋkume Dzea Sii\nAhɔhɔ̃mekawo ŋuti nunyala Keith Kendrick ŋlɔ ɖe New Scientist me be: “Míeva kpɔe dze sii be alẽ ate ŋu akpɔ alẽ vovovo 50 bubu kple ame 10 ƒe ŋkume adze sii.” Kendrick kple eƒe ƒuƒoƒoa kpɔe be esi wonɔ alẽ aɖewo gbɔ kwasiɖa ʋɛ aɖewo megbe la, alẽawo te ŋu ɖo ŋku wo ame 60-awo katã dzi “hena ƒe eve ya teti.” Menye ɖekoe alẽawo kpɔ woƒe ŋkume dze sii ko o, ke wote ŋu “de dzesi ameawo ƒe seselelãmewo le woƒe mo” hã abe amegbetɔwo ene. Nyadzɔdzɔgbalẽa gblɔ be alẽwo “ate ŋu anya nɔnɔme vovovo siwo me amewo le, eye be wote ŋu dea dzesi wo nɔvi alẽ siwo le veve sem. Wolɔ̃na hã gogona amesi ɖo nukomo wu amesi ɖo adã.” Numekulaawo kpɔe be “alẽwo va tena ɖe amesi kpɔa wo dzi la ŋu abe alesi ko wotena ɖe wo tɔ siwo wonya nyuie ŋu la ene.” Kendrick gblɔ be: “Amesi wɔa nu ɖe alẽwo ŋu xɔlɔ̃wɔwɔtɔe la va zua alẽ si ŋu wodea bubu gãtɔ kekeake. Esia fia be ƒomedodo nyui aɖe va nɔa alẽwo kple wo kplɔla dome.”—g05 4/8.\nDzitsitsi ɖe Ame ƒe Dzedzeme Ŋu\nGlobe and Mail nyadzɔdzɔgbalẽ si wotana le Canada gblɔ be: “Sɔhɛwo—vevietɔ nyɔnuviwo—dometɔ geɖe va le dzi tsim ɖe woƒe dzedzeme ŋu evɔ wometsi kura o, eye esia ate ŋu agblẽ nu le woƒe lãmesẽ ŋu vevie.” Wobia nya nyɔnuvi siwo wu 2,200, siwo xɔ tso ƒe 10 yi ƒe 14, ku ɖe woƒe nuɖuɖu ŋu. Globe nyadzɔdzɔgbalẽa gblɔ be: “Nyɔnuviawo dometɔ siwo mede 7 le alafa me o lolo akpa, gake wo dometɔ siwo wu 31 le alafa me gblɔ be ‘yewode ami akpa’ eye wo dometɔ 29 le alafa me gblɔ be yewodi be yewoanye ame tsralɛ, eyata yewomegale nu ɖum sɔ gbɔ o.” Nukatae nyɔnuvi siwo le lãmesẽ me nyuie adi be yewoanɔ tsralɛ? Nyadzɔdzɔgbalẽa gblɔ be vodadaa ƒe akpa gã aɖe tso ame tsitsi siwo sɔhɛwo srɔ̃na gbɔ, elabena ame tsitsi siawo meɖua nu sɔ gbɔ o ale be woanɔ tsralɛ, eye woɖua fewu le amesiwo lolo ŋu. Globe nyadzɔdzɔgbalẽa gblɔ be: “Nyadzɔdzɔgblɔmɔnuwo hã kpɔ ŋusẽ gã aɖe ɖe ƒewuiviwo ƒe nɔnɔme dzi, elabena ɣesiaɣi la, amesiwo woɖena fiana, siwo sɔhɛwo dina be yewoasrɔ̃, la nyea amesiwo le tsralɛ ŋutɔ.” Agbalẽnyalagã Gail McVey, si nye dzɔdzɔmeŋutinunyala, amesi kua nu me le Ðevi Lédɔwo ƒe Kɔdzi si Le Toronto, gblɔ be ehiã be ɖeviwo, dzilawo, kple nufialawo siaa nanyae be “esɔ le dzɔdzɔmenu be ame nalolo eye be ehiã na ɖeviwo hafi woate ŋu atsi azu ƒewuiviwo.”—g05 4/8.\nKpɔ Nyuie le Aha Siwo Wotɔtɔ Kple Atike Muamewo Ŋu\nNyadzɔdzɔgbalẽ si nye The Australian xlɔ̃ nu be le Australia la, “wodɔa ame atɔ̃ gbɔ akpasesẽtɔe gbesiagbe ne wode atike muame woƒe aha me le ahanoƒewo, ɣeɖuƒewo kple amewo ŋutɔ ƒe kplɔ̃ɖoƒewo megbe.” Zi geɖe la, wotsɔa aha sesẽ alo atike muamewo dea aha me na ame evɔ amea menyana o. Amadede aɖeke menɔa atike muame siwo wozãna la dometɔ aɖewo si o, womevena alo vivina o, eye ʋeʋẽ aɖeke hã menɔa wo si o. Amesiwo wode wo aha me na la ate ŋu atɔtɔ, agbɔdzɔ, alo abu ɖe wo ɖokui. Wo dometɔ aɖewo ku. Nyadzɔdzɔgbalẽa gblɔ be numekuku aɖe si Australia ƒe Nuvlowɔwɔ Ŋuti Nusrɔ̃ƒe wɔ ɖee fia be “ƒe sia ƒe la, wodea atike muamewo aha me na amesiwo ade 4500, eye wodɔa wo dometɔ siwo ade 40 le alafa me gbɔ.” Ne ahaa kɔ le mo na amea vɔ hã la, ɖewohĩ maɖo ŋku nusi dzɔ ɖe edzi la dzi o.—g05 1/22.\ng05 7/8 axa 26-27\nSɔhɛwo Ðo Xaxa Me\nNyaƒoɖeamenu Siwo Sɔhɛwo Dzea Ŋgɔe Egbea\nKpekpeɖeŋu si Woana Egbe Sɔhɛwo\n“Ðe Wòle Be Mato Internet Dzi Adze Ahiãa?”\nAƒe si me Le Dzadzɛ—Mí katã Míaƒe Dɔe\nTɔtrɔ Azu Nu Bubu Nusianu si Woakpɔ Dzie Woaxɔ Asea?\nÐe Wògblẽ Be Ame Nadi Be Yeaxɔ Ŋkɔa?\nMeɖoe Kplikpaa Be Maɖo Nye Taɖodzinua Gbɔ\nTsokolet Kokooku mee Wòtsona Hafi Nèɖuna\nVa Se Dutoƒonuƒo Si Nye “Amekae Wòle Be Míaɖo Toe?”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO July 8, 2005\nƉoe Ɖe Amewo Ɖoe Ɖe Amewo MAGAZINEWO July 8, 2005\nMAGAZINEWO July 8, 2005


Biblica® Se aɖeke mebla Biblia zazã o Agbenya La™ Mose 4 1\nƒe agbalẽ enelia\n1 Le Israelviwo ƒe dzodzo le Egipte ƒe ƒe evelia ƒe ɣleti evelia ƒe ŋkeke gbãtɔ si nye Israelviwo ƒe ɣleti evelia ƒe ŋkeke gbãtɔ dzi la, Mawu nɔ agbadɔ la me le Israelviwo ƒe asaɖa me le Sinai gbedzi. Yehowa gblɔ nya siawo na Mose be, 2 “Mi kple Aron mixlẽ Israel dukɔ la katã ɖe woƒe towo kple ƒomewo nu. 3 Miŋlɔ Israel ŋutsu siwo katã xɔ ƒe blaeve alo wu nenema la, eye woate ŋu awɔ aʋa la ƒe ŋkɔwo. 4 Eye miɖe ŋutsu ɖekaɖeka le to sia to me, ame siwo anye kplɔlawo na toawo be woakpe ɖe ŋuwò.\n5 “Ŋutsu siwo akpe ɖe mia ŋu la ƒe ŋkɔwoe nye:\n“Elizur, Sedeur ƒe viŋutsu, tso Ruben ƒe to la me.\n6 Selumiel, Zurisadai ƒe viŋutsu, tso Simeon ƒe to la me.\n7 Nahson, Aminadab ƒe viŋutsu, tso Yuda ƒe to la me.\n8 Netanel, Zuar ƒe viŋutsu, tso Isaka ƒe to la me.\n9 Eliab, Helon ƒe viŋutsu, tso Zebulon ƒe to la me.\n10 Yosef ƒe viwo tɔwoe nye:\nElisama, Amihud ƒe viŋutsu,\ntso Efraim ƒe to la me kple Gamaliel, Pedahzur ƒe viŋutsu,\ntso Manase ƒe to la me,\n11 Abidan, Gideon ƒe viŋutsu, tso Benyamin ƒe to la me,\n12 Ahiezer, Amisadai ƒe viŋutsu, tso Dan ƒe to la me,\n13 Pagiel, Okran ƒe viŋutsu, tso Aser ƒe to la me,\n14 Eliasaf, Deguel ƒe viŋutsu, tso Gad ƒe to la me,\n15 Ahira, Enan ƒe viŋutsu, tso Naftali ƒe to la me.”\n16 Ame siawoe wotia tso ameawo dome be woanye kplɔlawo na Israel to vovovoawo.\n17 Le gbe ma gbe ke la, Mose kple Aron kple ŋutsu wuieve siwo wotia la 18 yɔ dukɔ blibo la ƒo ƒu le dzinu evelia ƒe ŋkeke gbãtɔ dzi, eye woŋlɔ ameawo katã ƒe ŋkɔ ɖe woƒe towo kple ƒomewo nu. Woŋlɔ ŋutsu siwo katã xɔ ƒe blaeve alo wu nenema la ƒe ŋkɔwo, eye woxlẽ wo 19 abe ale si Yehowa de se ene. Mose wɔ ŋkɔŋɔŋlɔ sia le Sinai gbegbe.\n20 Eye woxlẽ ŋutsu siwo katã xɔ ƒe blaeve alo wu nenema la, eye woate ŋu ade aʋa le Israel ƒe ŋgɔgbevi Ruben ƒe dzidzimeviwo dome la ƒe ŋkɔwo ɖekaɖeka le woƒe ƒomewo kple aƒewo nu. 21 Ame siwo wotia, xlẽ le Ruben ƒe to la me le ame akpe blaene-vɔ-ade, alafa atɔ̃ (46,500).\n22 Woxlẽ ŋutsu siwo katã xɔ ƒe blaeve alo wu nenema, eye woate ŋu ade aʋa le Simeon ƒe dzidzimeviwo dome la ƒe ŋkɔwo ɖekaɖeka le woƒe ƒomewo kple woƒe aƒewo nu. 23 Ame siwo wotia, xlẽ le Simeon ƒe to la me le ame akpe blaetɔ̃-vɔ-asieke, alafa etɔ̃ (59,300).\n24 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Gad ƒe dzidzimeviwo dome la ƒe ŋkɔwo le woƒe ƒome kple woƒe aƒewo nu. 25 Ame siwo wotia, xlẽ le Gad ƒe to la me le ame akpe blaene-vɔ-atɔ̃ (45,650), alafa ade blaatɔ̃.\n26 Woxlẽ ame siwo xɔ ƒe blaeve alo wu nenema, eye woate ŋu ade aʋa le Yuda ƒe dzidzimeviwo dome ƒe ŋkɔwo le woƒe ƒome kple aƒewo nu. 27 Ame siwo wotia, xlẽ le Yuda ƒe to la me le ame akpe blaadre-vɔ-ene, alafa ade (74,600).\n28 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Isaka ƒe dzidzimeviwo dome la ƒe ŋkɔwo le woƒe ƒome kple aƒewo nu. 29 Ame siwo wotia, xlẽ le Isaka ƒe to la me le ame akpe blaatɔ̃-vɔ-ene, alafa ene (54,400).\n30 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Zebulon ƒe dzidzimeviwo dome la ƒe ŋkɔwo le woƒe ƒome kple aƒewo nu. 31 Ame siwo wotia, xlẽ le Zebulon ƒe to me la le ame akpa blaatɔ̃-vɔ-adre, alafa ene (57,400).\n32 Yosef ƒe viwo tɔe nye esi:\nWoxlẽ ame siwo xɔ ƒe blaeve alo wu nenema, eye woate ŋu ade aʋa le Efraim ƒe dzidzimeviwo dome la ƒe ŋkɔwo le woƒe ƒome kple aƒewo nu. 33 Ame siwo wotia, xlẽ le Efraim ƒe to la me le ame akpe blaene, alafa atɔ̃ (40,500).\n34 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Manase ƒe dzidzimeviwo dome la ƒe ŋkɔwo le woƒe ƒome kple aƒewo nu. 35 Ame siwo wotia, xlẽ le Manase ƒe to la me le ame akpe blaetɔ̃-vɔ-eve, alafa eve (32,200).\n36 Woxlẽ ame siwo xɔ ƒe blaeve alo wu nenema, eye woate ŋu ade aʋa le Benyamin ƒe dzidzimeviwo dome la ƒe ŋkɔwo le woƒe ƒome kple aƒewo nu. 37 Ame siwo wotia, xlẽ le Benyamin ƒe to la me le ame akpe blaetɔ̃ vɔ atɔ̃ alafa ene (35,400).\n38 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Dan ƒe dzidzimeviwo dome la ƒe ŋkɔwo le woƒe ƒome kple aƒewo nu. 39 Ame siwo wotia, xlẽ le Dan ƒe to la me le ame akpe blaadre-vɔ-eve, alafa adre (62,700).\n40 Woxlẽ ame siwo xɔ ƒe blaeve alo wu nenema, eye woate ŋu ade aʋa le Aser ƒe dzidzimeviwo dome la ƒe ŋkɔwo le woƒe ƒome kple aƒewo nu. 41 Ame siwo wotia, xlẽ le Aser ƒe to la me le ame akpe blaene-vɔ-ɖekɛ, alafa atɔ̃ (41,500).\n42 Eye woxlẽ ame siwo xɔ ƒe blaeve alo wu nenema, eye woate ŋu ade aʋa le Naftali ƒe dzidzimeviwo dome la ƒe ŋkɔwo le woƒe ƒomewo kple aƒewo nu. 43 Ame siwo wotia, xlẽ le Naftali to la me le ame akpe blaatɔ̃-vɔ-etɔ̃ alafa ene (53,400).\n44 Esiawoe nye ame siwo Mose kple Aron kple Israel ƒe towo ƒe kplɔlawo tia xlẽ. Kplɔlawo le ame wuieve: to ɖeka, kplɔla ɖeka 45 Eye wotia Israelviwo katã xlẽ le woƒe ƒomewo kple aƒewo nu, ame siwo katã xɔ ƒe blaeve alo wu nenema, eye woate ŋu ade aʋa le Israel. 46 Ame siwo katã wotia, xlẽ la le ame akpe alafa ade vɔ etɔ̃, alafa atɔ̃, blaatɔ̃ (603,550).\n47 Ke womexlẽ Levi ƒe viwo ƒe ƒomewo kple aƒewo kpe ɖe wo ŋuti o. 48 Elabena Yehowa gblɔ na Mose be, 49 “Ɖe Levi ƒe viwo katã ɖa le amexexlẽ sia me, eye mègabu wo kpe ɖe Israelvi bubuwo ƒe xexlẽme ŋu o, 50 elabena Levi ƒe viwo ƒe dɔdeasiwo ku ɖe Agbadɔ la kple ekɔkɔ tso teƒe ɖeka yi teƒe bubu ŋu. Woanɔ Agbadɔ la gbɔ, 51 eye ɣe sia ɣi si woaho Agbadɔ la ayi teƒe bubu la, Levi ƒe viwoe akakae, eye woawoe agakpee; ne ame bubu aɖe te va la, aku. 52 Israelviwo ƒe to vovovoawo aƒu asaɖa anyi ɖe teƒe vovovowo, ɖe sia ɖe kple eƒe aflaga tɔxɛ 53 Levi ƒe viwo ƒe agbadɔwo aƒo xlã Mawu ƒe Agbadɔ la, eye woanɔ eŋu dzɔm, ale be ame aɖeke mate ɖe eŋu, ana be nye dɔmedzoe nafla, eye matsrɔ̃ Israel dukɔ la o.”\n54 Ale Israelviwo wɔ se siwo katã Yehowa de na Mose la dzi pɛpɛpɛ.


GBE BUBU Albanian Armenian Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Franse Ga German Hiligaynon Hungarian Igbo Iloko Indonesian Italian Japanese Korean Lithuanian Malagasy Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Tagalog Thai Tsonga Turkish Ukrainian Vietnamese\nGBETAKPƆXƆ Habɔbɔa Ƒe Gilead Biblia Suku ƒe klass 122 lia nuwulawo dometɔ ɖeka gblɔ le woƒe sukunuwuwɔnawo me be: “Mɔnukpɔkpɔ xɔasi ka gbegbee nye esi wònye be míaxɔ mía Wɔla la ƒe mɔfiamewo ahasrɔ̃ ale si míabu nuwo ŋu abe ale si wòbuna wo ene la le ɣleti atɔ̃ siwo va yi me!” March 10, 2007 anye ŋkeke si ame 56 siwo wu sukua nu gbe ma gbe, eye eteƒe madidi o woayi ɖe dukɔ vovovo 26 siwo me woaɖo wo ɖa hena dutanyanyuigbɔgblɔdɔa wɔwɔ, la maŋlɔ be akpɔ gbeɖe o.\nEsi Theodore Jaracz, si nye Dziɖuhaa me tɔ, do dzaa na vavala 6,205-awo vividoɖeameŋutɔe vɔ megbe la, egblɔ be: “Míeka ɖe edzi be sukunuwuwɔna sia ado ŋusẽ mi vavalawo katã le gbɔgbɔ me ahatu miaƒe xɔse ɖo geɖe ŋutɔ.” Enɔ zi me na nuƒo ene siwo kplɔ wo nɔewo ɖo la dometɔ ɖe sia ɖe, siwo me Biblia me dzideƒonamenyawo kple aɖaŋuɖoɖo, siwo akpe ɖe sukuviawo ŋu woakpɔ dzidzedze le woƒe dutanyanyuigbɔgblɔdɔa me la nɔ.\nDzidede Ƒo Be Woatu Ame Bubuwo Ƒe Xɔse Ðo\nLeon Weaver, si nye United States Ƒe Alɔdzekɔmitia me tɔ la, ƒo nu tso tanya si nye, “Miyi Nu Nyui Wɔwɔ Dzi” ŋu. Eɖo ŋku edzi na sukuviawo be wo dometɔ ɖe sia ɖe zã ƒe 13 le ɣeyiɣiawo katã ƒe subɔsubɔdɔa me le mama dedie nu tsɔ do Biblia me hehenana si tua xɔse ɖo la ɖe ŋgɔ. Egblɔ be: “Dɔ nyui aɖe ŋutɔ wònye elabena eɖea amewo ƒe agbe, eye vevietɔ wu la edoa mía Fofo si le dziƒo, Yehowa, ɖe dzi.” Eya ta Nɔviŋutsu Weaver de dzi ƒo na sukuviawo be woayi edzi ‘aƒã nu ɖe gbɔgbɔ me’ eye be ‘ɖeɖi nagate wo ŋu le nu nyui wɔwɔ me o.’—Galatiatɔwo 6:8, 9.\nDavid Splane, si nye Dziɖuhaa me tɔ la gblɔ ŋkuɖodzinya tuameɖo aɖewo le eƒe nuƒo si ƒe tanyae nye “Milé Fɔ Ðe Dɔ Ŋu Tso Gɔmedzedzea Me Ke” la me. Nɔviŋutsu Splane de dzi ƒo na dutanyanyuigblɔla yeyeawo be woadze woƒe dɔa gɔme nyuie esime wògblɔ be: “Nukpɔsusu nyui nenɔ mia si ɣesiaɣi. Migatsi klokloklo le nyametsotsowo wɔwɔ me o. Mido vivi ɖe amewo ŋu. Migahe nya ɖe amewo ŋu o. Mibɔbɔ mia ɖokui, eye miade bubu nɔvi siwo le nuto si me woaɖo mi ɖo me la ŋu.” Egblɔ kpee be: “Ne miele ɖiɖim le yameʋua me la, nenɔ susu me na mi be, ele be yewoalé fɔ ɖe dɔ ŋu tso gɔmedzedzea me ke, eye neva eme be Yehowa nayra ɖe miaƒe agbagbadzedze nyuiawo dzi esime miele ‘nane si nyo wu la ŋuti nyanyui’ tsɔm le yiyim na amewo.”—Yesaya 52:7.\nGilead nufiala Lawrence Bowen ƒo nuƒo si ƒe tanyae nye: “Domenyinu Aɖe Si Ŋu Kakaɖedzi Le Xɔxɔ.” Nɔviŋutsu Bowen ɖo ŋku edzi na sukuviawo be ɖe woɖo Gilead Sukua anyi tso Xexemeʋa II wɔɣi ke kple kakaɖedzi blibo be Yehowa ƒe nyagblɔɖinya ava eme. (Hebritɔwo 11:1; Nyaɖeɖefia 17:8) Tso ɣemaɣi la, Gilead Sukua do ŋusẽ ame siwo katã denɛ la ƒe xɔse. Xɔse sẽŋu ʋãa sukua nuwulawo be woayi gbeƒãɖeɖe nyateƒea dzi dzonɔamemetɔe.\nGilead nufiala bubu si ŋkɔe nye Mark Noumair ƒo nuƒo si ƒe tanyae nye “Miena Meɖo Ŋku Ame Aɖe Dzi.” Ehe susu yi kpɔɖeŋu si nyagblɔɖila Elisa ɖo ɖi le xɔse kple dzideƒo si nɔ esi le eƒe dɔdeasia wɔwɔ me la dzi. Esime wònɔ Fiawo I, 19:21 me dzrom la, egbɔ be: “Elisa lɔ̃ faa wɔ tɔtrɔwo le eƒe agbe me, etsɔ eya ŋutɔ ƒe viɖewo sa vɔe heɖe gbeƒã Yehowa ƒe tameɖoɖo.” Ekafu sukunuwulawo ɖe ale si woawo hã woɖe nɔnɔme ma tɔgbi fia la ta, hede dzi ƒo na wo be woayi edzi nenema le woƒe dɔdeasi yeyeawo wɔwɔ me.\nXɔse Nana Woƒoa Nu Kple Dzideƒo\nEsime wonɔ ŋusẽ dom sukuvi siawo siwo ava zu dutanyanyuigblɔlawo ƒe xɔse le sukua la, wozãa kwasiɖanuwuwuwo hã tsɔ ɖea gbeƒã nya nyuia na amewo. Esia na nuteƒekpɔkpɔ nyuiwo su wo si wova gblɔ hewɔ woƒe wɔwɔfiawo le sukunuwuwɔnawo ƒe akpa si dzi Wallace Liverance, si nye Gilead nufiala bubu, kpɔ la me. Wɔnaa ƒe akpa sia si ƒe tanyae nye “Miexɔe Se, Eya Ta Mieƒoa Nu Ðo” la he susu yi apostolo Paulo ƒe nya siwo dze le Korintotɔwo II, 4:13 la dzi.\nÐe esia yome la, Daniel Barnes kple Charles Woody, siwo nye Betel ƒomea me tɔwo la, bia gbe ame siwo le dutanyanyuigbɔgblɔdɔa wɔm fifia kple ame siwo wɔe kpɔ la. Gbebiame siawo te gbe ɖe ale si Yehowa léa be na ame siwo subɔnɛ nuteƒewɔwɔtɔe kple ale si wòyraa woe la dzi. (Lododowo 10:22; Petro I, 5:7) Dutanyanyuigblɔla ɖeka gblɔ be: “Mía kple srɔ̃nye míekpɔe kɔte be Yehowa lé be na mí le míaƒe Gilead hehexɔxɔa me. Etu míaƒe xɔse ɖo ŋutɔ. Xɔse hiã vevie ŋutɔ, elabena dodokpɔwo, kuxiwo, kple dzimaɖitsitsiwo ava Mawu subɔlawo katã dzi, dutanyanyuigblɔlawo meto le eme o.”\nMiyi Edzi Mianɔ Biblia Me Hehenana Si Tua Xɔse Ðo La Dom Ðe Ŋgɔ\nEsɔ ŋutɔ be le sukunuwuwɔnaa ƒe nuwuwu la, Samuel Herd, si nye Dziɖuhaa me tɔ la, ƒo nuƒo si ƒe tanyae nye: “Miyi Edzi Mianɔ Nɔviwo Tum Ðo.” Taɖodzinu kae le hehe si sukuviawo xɔ la ŋu? Nɔviŋutsu Herd gblɔ be: “Taɖodzinuae nye be woafia ale si miazã miaƒe aɖewo atsɔ kafu Yehowa, atsɔ fia nu amewo tso eƒe nyateƒea ŋu le anyigbamama yeye siwo me woaɖo mi ɖo la me, eye miatu mia nɔviwo ɖo le xɔse me la mi.” Ke hã, eɖo ŋku edzi na sukuviawo be aɖe la ate ŋu agblẽ nu hã. (Lododowo 18:21; Yakobo 3:8-10) Ede dzi ƒo na sukuviawo be woasrɔ̃ ale si Yesu zã eƒe aɖee. Ɣeaɖeɣi la, esi Yesu ƒe nusrɔ̃lawo se eƒe nyawo vɔ megbe la, wogblɔ be: “Alo míaƒe dzi melé dzo le mía me, esi wòle . . . ŋɔŋlɔawo me ɖem na mí la o mahã?” (Luka 24:32) Nɔviŋutsu Herd gblɔ be: “Ne miegblɔa dzideƒonamenyawo la, miaƒe nyawo ade dzi gbɔ na mia nɔviŋutsu kple nɔvinyɔnu siwo le afi si woaɖo mi ɖo la godoo.”\nEyome, sukunuwulawo xɔ woƒe ɖaseɖigbalẽwo. Emegbe woxlẽ akpedalɛta si sukuviawo ŋlɔ la. Lɛtaa gblɔ be: “Míese le mía ɖokui me vevie be agba le mía dzi be míazã nu siwo míesrɔ̃ la atsɔ wɔ míaƒe dutanyanyuigbɔgblɔdɔa nuteƒewɔwɔtɔe. Esi míele klalo hena anyigba ƒe seƒewo ke yiyi la, míele gbe dom ɖa be míaƒe agbagbadzedzewo nahe kafukafu gã aɖe vae na míaƒe Nufiala Gãtɔ, Yehowa Mawu.” Vavalawo katã si akpe tso dzi me kplokplokplo. Nyateƒee, sukunuwuwɔnawo tu vavalawo katã ƒe xɔse ɖo.\n[Nya si ɖe dzesi si le axa 17]\n“Ne miegblɔa dzideƒonamenyawo la, miaƒe nyawo ade dzi gbɔ na mia nɔviŋutsu kple nɔvinyɔnu siwo le afi si woaɖo mi ɖo la godoo”\nSUKUVIAWO ŊUTI NYATAKAKA\nDukɔ siwo me wotso ƒe xexlẽme: 9\nDukɔ siwo me woɖo wo ɖo ƒe xexlẽme: 26\nSukuviawo ƒe xexlẽme: 56\nƑe si woxɔ le mama dedie nu: 33.4\nƑe si wole nyateƒea me le mama didie nu: 16.8\nƔeyiɣiawo katã ƒe subɔsubɔƒewo le mama didie nu: 13\nGbetakpɔxɔ Habɔbɔa Ƒe Gilead Biblia Suku Ƒe Klass 122 Lia Nuwulawo\nÐoɖo si nu woŋlɔ ŋkɔawo ɖo le ete yi ale: Woxlẽ fliawo tso ŋgɔgbe yi megbee, eye woŋlɔ ŋkɔawo tso miame yi ɖusime le fli ɖe sia ɖe dzi.\nƉoe Ɖe Amewo Ɖoe Ɖe Amewo Biblia Me Hehenana Tua Xɔse Ðo\nw07 7/1 axa 15-17